text:
WILLEMSTAD.- Famianan e siman aki ta tuma despedida di un dje habitantenan di mas edat di Kòrsou, Alejandrina de Jesus van Lamoen-Vargas, kende dia 14 di mei a fayesé na edat di 103 aña. Remarkabel dje defuntu aki ta e echo ku na edat di nobentisinku aña el a keda riba pia apesar di un pulmonia i te hasta na prinsipio dje aña’ki a rekuperá despues di a keda infektá ku covid. Pero un atake selebral ku el a sufri algun siman pasá a resultá di mas.
Alejandrina, konosí komo “Mamai” pa un i tur, a nase na Puerto Cumarebo, Venezuela, riba 2 di yanüari 1919. Na edat di 12 aña el a imigrá pa Kòrsou pa despues kasa ku Frederik Alexander van Lamoen. E pareha a haña 7 yu, tres mucha muhé i kuater yu hòmber.
E famia a lanta den Mundu Nobo, despues sigui pa Marchena, Ser’i Pietermaai, Maripampun pa finalmente Mamai a muda pa Brievengat Nobo, kaminda el a bai biba serka un yu muhé.
Su yu Viola Elisa – van Lamoen ta deskribí su mama komo un persona ku a hiba un bida trankil, no sa rabia i tabata stimá pa un i tur pa su manera di trata kada hende ku yega serka su persona. “Mamai tabata konosí pa un hende ku gusta kompartí”. Te ku promé di a sufri atake siman pasá, e tabatin un memoria inkreibel kòrdando tur hende na nòmber, fecha di nasementu i por a hiba kombersashon rekordando delaster un kos di dékadanan pasá.
Remarkabel ku te dos siman pasá su kachó Boxie no tabata permití pa ningun hende aserká su persona. Pero una bes ku su doño no a baha mas for di kama, e tabata laga tur hende yega serka su doño.
Entiero di Alejandrina de Jesus van Lamoen-Vargas ta djaweps 19 di mei, mainta 9 or na El Tributo Otrobanda.


c: text/html

text:
Siman pasa Gobierno Hulandes a aproba pa di dos biaha un fiansa pa Aruba sin interes. E fiansa aki ta pa dunadornan di trabou por mantene nan empleadonan na trabou. Esaki ta muestra cu Hulanda ta di acuerdo cu e maneho y vision di Gabinete Wever-Croes.
AVP HUNGANDO POLITICA MEMEY DI CRISIS
E ta incomprendibel cu bo ta haya ex-ministernan di AVP ta sigui malinforma pueblo. Ta trata di crea panico door di insinua cu Gobierno di Reino no a aproba e suma di 1.3 biyon florin. Ta netamente e actitud aki y falta di seriedad a percura cu na 2014 Hulanda a perde confiansa den Gabinete Eman y a duna Gabinete Eman un KB pa mal gobernacion. Ta importante pa Parlamentarionan di AVP lesa nan documentonan pasobra e ora nan lo ta altanto cu no tin niun peticion pa aprobacion di 1.3 biyon florin. Esaki ta simplemente wega partidista di AVP y su ex-ministernan.
MANEHO FINANCIERO DI GABINETE WEVER-CROES TA CONFIABEL
Na final di 2019 “Raad van Advies” y CAFT a bisa cu lo logra e normanan financiero. Y e cifranan di realisacion cu ta conoci ta demostra cu na 2019 a te hasta surpasa e normanan palabra. Na aña 2019 Aruba a conoce un surplus di 11.3 miyon florin. Pa loke ta e gastonan di personal tambe ta wak aworaki cu esakinan ta menos cu loke a wordo presupuesta na 2019. Esaki ta resultado di un maneho serio y responsabel.
Na 2020 pais Aruba lo a conoce un surplus di 44 miyon florin pero lamentabelmente mundo a wordo confronta cu COVID-19. Pa e motibo aki nos ta condena cu AVP ta sigui haci politica pa crea panico. E aprobacion y yudansa cu Hulanda mester brinda no ta pa Gabinete Wever-Croes, pero pa tur esnan cu a sali perhudica debi na e crisis. Y ta como si fuera AVP ta contento si e famianan aki no haya e ayudo.
PA CONCLUI
Aworaki nos mester para uni y para fuerte pa Aruba. Nos ta spera cu AVP compronde cu e mester pone su interes personal politico y su interes partidista un banda aworaki. Nos tin tur confiansa cu, cu poder di Dios, bou liderazgo di nos prome minister, sra.mr. Evelyn Wever-Croes nos lo surpasa e retonan actual.

robotstxt: allowed

filter: keep


text:
Violacion di derechonan internacional na centro di detencion Mericano na Cuba, Guantanamo, ta inclui detencion ilegal, condicionnan inhumano, maltrato y huicionan inhusto. Na Aruba tambe ta existi dos centro di detencion di Guarda Nos Costa cu ta cay bao direccion di Richard Kramers y Minister di Husticia, Rocco Tjon, unda ta tuma luga detencionnan ilegal ademas di no ta respeta derechonan fundamental di e personanan cu ta deteni buscando proteccion di refugiado (asilo).
E dos centro di detencion aki no ta cumpli cu standard internacional pa refugiado y tampoco nan ta cumpli cu sentencianan di hues, burlando di e manera aki di Corte di Prome Instancia di Aruba y hasta ta retene propiedad (eigendom) di detenido cu ya hues a dun’e su libertad.
Esaki a sucede den un caso cu comunidad a conoce dos siman pasa a traves di un video di Bon Dia Aruba cu a bay viral riba rednan social, unda cu mas di 1 miyon persona a wake riba plataformanan internacional.
Hechonan di e caso aki
Maykol Chavez a drenta legalmente na Aruba dia 11 di februari di 2019 caminda el a pidi proteccion di refugiado (asilo) cerca e funcionario di migracion na aeropuerto. El a yena un formulario di tres blachi solicitando e proteccion, cu segun informacion concreto, ainda e prome peticion ta den sistema di DIMAS.
For di e dia ey, Chavez tabata wardando un contesta di DIMAS tocante su peticion pa proteccion di refugiado. Dia 10 di december di aña 2021, Chavez a bolbe pidi asilo pa motibo cu e no a haya contesta riba e prome peticion di 2019.
Dia 25 di mei di aña 2022, Chavez, di nacionalidad Venezolano, a ser deteni di manera ilegal. Despues 9 di juni ultimo hues di Corte di Prome Instancia, M.E Brown de Haseth a duna e libertad na Chavez di manera inmediato. Hues su decision tabata bisa: “verstaat dat verzoeker, voor zover hij nog in ophouding is, onmiddelliijk in vrijheid dient te worden gesteld”.
Sabiendo e decision di e honorabel hues De Haseth, Richard Kramers, director di Guarda Nos Costa no a laga Chavez den libertad, pero si a laga nan transport’e na un otro centro di detencion ubica na aeropuerto, unda a lag’e deteni contra un orden di libertad di un hues.
Diabierna 10 di juni, Guarda Nos Costa a presenta Chavez dilanti un hues comisario pa mantene su detencion pendiente di su deportacion. Honorabel hues A.J Martijn ta e hues comisario cu a duna di conoce den su sentencia cu Chavez su detencion tabata ilegal, un biaha mas, y a ordena su libertad di manera inmediato: “De rechter-commissaris acht de inbewaringstelling onrechtmatig en beveelt de onmiddellijke opheffing van de inbewaringstelling”. Tambe el a bisa cu e detencion di Chavez desde di dia 25 di mei tabata contra ley.
Dia 13 di juni ultimo minister di Husticia, Rocco Tjon den un conferencia di prensa a declara cu diabierna 10 di juni el a manda un carta pa Guarda nos Costa bisando pa respeta decision di hues, unda cu reportero di Bon Dia Aruba a solicita minister Tjon pa comparti e carta aki. Den e mesun conferencia di prensa el a sigura cu Maykol Chavez a wordo poni den libertad dia 9 di juni.
Pero reportero di Bon Dia Aruba a confirma cu minister Tjon su declaracion unda el a indica cu Chavez a keda den libertad dia 9 di juni ta totalmente falso, den ningun momento e no a keda den libertad, sino te diabierna 10 di juni cu incidentenan y maltrato cu a keda den evidencia den e video y den un potret di Bon Dia Aruba di ayera 21 di juni, unda por a mira cu ainda Chavez su slofnan tabata tira pafo di Guarda nos Costa.
Ayera 21 di juni 2022, Minister Tjon a comparti un carta cu Bon Dia Aruba: “Pa contesta bo preguntanan akibao, namens Minister di Husticia y Asuntonan Social, adhunto por haya e carta cu a wordo entrega na director di Guarda nos Costa, Sr. Kramers, personalmente, dia 10 di juni 2022.” Esaki no ta contesta e pregunta specifico y simpel di Bon Dia Aruba di “ken ta e persona cu a mantene Chavez ilegalmente deteni contra un orden di hues dia 9 di juni? Si ta minister di Husticia of director di Guarda nos Costa, Richard Kramers”.
Te dia di ayera, 21 di juni di 2022, director di Guarda nos Costa tin reteni e pertenencianan personal (eigendom) di Chavez, cu ta e cosnan di mas basico cu un ser humano mester di dje, cu ta su pañanan, su sapato, serbete, su clechinan y su documentonan di asilo pa e por tin derecho riba un proceso husto, manera nos sistema hudicial ta supone di funciona (Algemene beginselen van behoorlijk proces).
Tocante esaki, reportero di Bon Dia Aruba a puntra minister Rocco Tjon si minister lo sigui cu retencion di propiedadnan priva (eigendom) di Chavez? Unda cu por medio di un carta di dia 20 di juni ultimo pa 3.43 di atardi, minister a wordo poni na haltura cu Chavez su pertenencianan ta reteni na Guarda nos Costa, despues di mas di un siman cu el a keda liber cu un orden di un hues.
“Pa loke ta trata preguntanan specificamente pa Guarda nos Costa, nos ta sugeri pa haci esaki directamente cerca e persona concerni, cual den e caso lo ta e director di e departamento, Sr. Kramers.”
Reportero a haci otro pregunta na minister Tjon: “Ta duidelijk cu minister na haltura aworaki cu Guarda nos Costa ta bezig ta retene Chavez su propiedadnan ilegal. Como minister di Husticia y como hefe directo di Kramers, minister ta keda permiti e retencion di propiedad di Chavez?” Prome cu ciere di redaccion, e redactor no a haya contesta.
Igualmente, reportero a manda un carta cu preguntanan pa su excelencia Gobernador di Aruba, Alfonso Boekhoudt pa wak si e lo garantisa Chavez su derechonan fundamental y seguridad huridico, mirando cu orden di hues no a wordo respeta. Tambe a haci algun pregunta pa Gobernador. Dia 20 di juni gabinete di Gobernador a contesta e carta , bisando cu e carta a wordo manda na minister Tjon y tambe a pidie un contesta por escrito di e caso specifico aki.
Dialuna ultimo, 20 di juni den un conferencia di prensa di Secretario di Estado Alexandra van Huffelen, conhuntamente cu mandatarionan di otro islanan di Reino Hulandes y prome minister di Aruba Evelyn Wever-Croes, a bin dilanti e pregunta di e colega periodista Luis Villegas, puntrando Secretario di Estado Van Huffelen si tin obhecionnan contra un maneho di proteccion (asilo) comun pa henter Reino?
Mirando cu Secretario di Estado anterior, Raymond Knops a stop pagamento di e sosten di likides na Corsou pa via di violacion di EVRM, y mirando tambe e aanhouding y inbewaring di Maykol Chavez contra ley, ta parce cu ta e tempo pa reino actua consistentemente den e tereno aki?
Pa cu esaki Van Huffelen su contesta ta cu “e hechonan ta cu berdad ta sumamente importante den henter Reino Hulandes cu personanan cu ta pidi proteccion di refugiado (asilo) tin cu haya un procedura corecto manera e tratado EVRM ta indica, cu no ta solamente asilo por pidi, pero cu nan tin derecho tambe di haya ayudo di abogado y tambe tin derecho di keda den un luga cu ta adecua. E posicion di Hulanda ta cu personanan cu ta pidi asilo tin cu wordo trata na un manera corecto y humano den henter Reino Hulandes”.
Awe Bon Dia Aruba lo tuma contacto cu director di Guarda nos Costa, Richard Kramers pa asina haya contesta di e pregunta mas simpel y basico, ken ta e persona cu a detene Chavez di manera ilegal dia 9 di juni contra un sentencia di hues?


text:
Dia 1 di juni 2019, Dienst Publieke Scholen/ Servicio di Scolnan Publico, DPS, a cumpli 10 aña di existencia.
E Servicio aki ta atende cu e maneho di scolnan di gobierno/publico. Un total di 26 scol ta resorta bou di DPS. Entre otro: 5 kleuterschool, 7 scol basico, 3 mavo, 1 havo, 1 mbo, 1 hbo, 2 scol special y 2 scol special avansa.
Un cantidad grandi di alumno ta sigui enseñansa na scolnan publico na Aruba.
Maestro y personal di sosten den enseñansa ta ricibi y atende e hobennan aki cu hopi amor durante un aña escolar.
Segun director interino na oficina di DPS, drs. Nora Eleonora, curason di Aruba ta bati den scolnan publico. E scolnan publico ta duna un refleho real di locual ta biba den nos comunidad.
Aki tin hobennan local y imigrante tanto legal como sin documento, hobennan sabi y esnan cu mester mas atencion y guia pa siña, hobennan di tur clase social, descendencia y religion.
Nos maestronan ta ricibi tur hoben cu amor y cariño sin haci distincion. E maestronan ta pone tur empeño pa saca lo miho for di cada alumno; ta inspira y forma cada un pa bira un ciudadano util pa nos pais,
pasobra cerca nos di berdad e mucha/hoben ta central. Asina e director interino di DPS, drs. Nora Eleonora a declara.
Den e aña escolar di celebracion aki DPS tin diferente actividad planea. Den e actividadnan ta duna atencion special na tanto alumno, maestro y otro personal como tambe mayornan.
DPS ta ranca sali den luna di januari 2020 cu e prome actividad. Esey ta un concurso bou di alumnonan combina cu nan mayornan, maestronan y personal di sosten den enseñansa pa haya un slogan ( lema) adecua pa DPS.


text:
(CiberCuba) – Oficina Nacional de Administracion Tributaria de Cuba (ONAT) a adverti e personanan natural of huridico cu e luna aki ta bay desaroya un plan pa persigui esnan cu no a haci nan declaracion di impuesto den e tempo cu ley ta establece, of cu a purba defrauda impuesto.
E programa ta abarca e debenan di empresanan estatal y priva, e trahadonan cu ta traha riba nan mes, artista y creadornan di e sector di cultura y su personal di apoyo; comunicadornan social y diseñadornan, personal cu ta labora na sucursalnan stranhero, productornan individual di e sector agricultor y otro personanan natural.
ONAT lo identifica tambe e incumplimentonan relaciona cu e actonan di transmision di propiedad, graba cu e impuestonan ariba ingresonan personal of ariba transmision di bienes y herencia: compra y benta di auto y vivienda, incluyendo intercambionan.
E entidad estatal a adverti cu lo investiga e conceptonan cu ta genera mas incumplimento cu e meta di detecta posibel buraco di evasion, dunando prioridad na e debenan acumula den añanan anterior.
“E destino di e tributonan lo ta un di e temanan cu nos lo enfatisa pa e poblacion conoce cual servicio- y gastonan publico por wordo afecta den e localidadnan si e presupuesto local of nacional no ricibi ingresonan previsto pa concepto di impuesto y contribucion den e cantidad y momento adecua”, ONAT a indica a traves di un comunicado.
E plan ta inclui charlanan cu studiante- y trahadonan di diferente organismonan pa laga nan wak cu nan ta obliga door di ley pa paga nan impuestonan, esunnan cu di acuerdo cu e discurso oficial ta destina pa financia e servicionan publico cu ciudadanonan ta ricibi.
Te na e momento aki no tin datonan oficial ariba e cantidad di placa cu ONAT ta recauda y esun cu a stop di recauda, teniendo na cuenta cu e campaña di declaracion hura pa e personanan natural a cera dia 30 di april cu a pasa.


text:
E princesa di Noruega, Martha Louise, tabata casa durante 14 aña cu e escritor Ari Behn, cu e tin tres yiu; Maud, Emma y Leah. Ari a publica un buki hunto cu su casa, cu ta relata riba nan matrimonio real na 2002. E pareha a divorcia na 2017 y ta parce cu Marta Louise ta bibando den su gloria. El a anuncia recientemente ‘all out’ riba su instagram, su relacion cu Shaman Durek.
E ta mustra di ta hopi ilusiona cu su amor nobo. Rey Harald lo acepta e relacion aki manera el a haci tempo di Ari Behn, cu a dune bastante dolor di cabes pa ser un escritor polemico. Mescos cu Mette-Marit, e futuro reina y casa cu prins Haakon, cu tabata un muher divorcia, cu un yiu y un pasado controversial.
E di cuater den e linea di sucesion di trono di Noruega a nombra Durek como su ‘soul mate’ y a lansa un romantico declaracion di amor bisando, cu ora bo conoce bo alma gemela bo sa esey. E tin suerte di por a encontra di dje. Shaman Durek a cambia su biba manera e ta haci cu tanto hende. El a hacie realisa cu amor incondicional realmente ta existi riba e planeta aki.
Shaman Durek
Shaman Durek evolutionary innovator, spirit hacker, women’s empowerment leader, human rights activist
Shaman Durek riba su instagram el a post, cu el a pasa un tempo encantador con su “Goddess” princess Martha Louise na un matrimonio na Dinamarca. E ta super emociona pa nan tour pa diferente parti di Skandinavia cual ta un alegria. E ta bendiciona pa comparti amor cu tanto lidernan poderoso cu legacia, cu ta prepara pa haci avance- y cambionan grandi riba planeta Tera. Den otro post Shaman Durek ta skirbi cu e ta adora y honra princesa Martha Louise, cu e por yora den su brasa ora e ta tristo of por hari, cu e ta un muher fuerte cu ta lague ser su mes. E ta sintie liber ora e ta cu ne, liber pa ser su mes y e ta stima e muher cu ta un luz briyante di sabidura y gracia y cu un beyesa profundo.


text:
E presentacion oficial pa e region di Caribe di ‘Ford Explorer 2020’ a tuma luga diahuebs durante un evento online. E SUV mas bendi di tur tempo na Merca, awor ta conta cu mas potencia y espacio, tambe cu tecnologianan inteligente pa yuda ‘tackle’ e aventuranan diario.
“Casi 30 aña pasa nos tabata e pionero cu e prome Explorer, cu a representa un manera nobo di pensa riba nos vehiculonan, reconociendo cu cada famia ta unico, mientras nos ta evoluciona e tecnologia pa sirbi aun mas e seguridad y dicho conexion ”, Luz Elena del Castillo, directora general di Ford pa Centro America y Caribe, a bisa.
E generacion nobo di e iconico SUV Ford ta presenta un apariencia mas atletico y cu mas comodidad como tambe un arkiterectura ‘rear-wheel-drive’ flexibel. Ford su receta pa Explorer semper a ser basa den tres ingrediente principal: capacidad, comodidad y diseño. E ambiente confortabel y sofistica di e interior ta complementa cu e sistema di iluminacion ambiental disponibel di e version Limited, cu acentonan di color configurabel.


text:
ORANJESTAD (AAN)- Diaranzon anochi e weganan di play off semi final di Campeonato futbol division honor a continua den Centro Deportivo Guillermo Trinidad.
E teamnan Britannia y La Fama a enfrenta caminda cu La Fama ta gana cu e score di 4-2.
Golnan di La Fama a wordo marca pa Ransey Trimon na di 19 minuut, Sylvester Schwengle nan di 57 minuut, un autogol di Carl Geerman di Britannia na di 67 minuut y Davidson Kaarsbaan na di 80 minuut.
Pa Britannia golnan a wordo marca Peter Susebeek na di 86 minuut y 90 minuut.
Britannia su siguiente wega ta Diadomingo awor contra RCA oa 8’or di anochi y La Fama lo enfrenta Dakota pa 6’or di atardi den Centro Deportivo Guillermo Trinidad.
https://diario.aw/categories/noticia/deporte/la-fama-ta-gana-britannia-4-pa-2-den-campeonato-division-honor#sigProIda174c4478c


text:
Prome Minister Evelyn Wever-Croes, dunando update di Covid pa Aruba expresa cu e luna di Augustus tabata un luna duro pa Aruba pa cu Covid. Nos a conoce 2769 caso nobo durante di luna. Nos a cuminsa e luna na 546 caso activo y nos a yega te na 1076 caso activo dia 18 di Augustus. Despues e la cuminsa baha bek y nos a cera luna na 590.
Lamentablemente, Prome Minister a remarca, den e luna aki nos a perde 36 persona cu a fayece cu Covid y esaki ta e cantidad di mas halto cu nos a maak mee durante henter e experiencia cu Covid. E cantidad di mas halto aña pasa tabata na September na unda cu 17 persona a fayece. Augustus tambe a conoce un peak di e crisis dia 20 ora cu a reuni te marduga y mester a tuma medidanan hopi severo pa 10 dia.
“Nos ta mira cu e medidanan aki a yuda ya cu di e fecha ey pa awor nos ta mira cu e averahe di casonan a baha considerablemente. E averahe tabata entre 90 y 100 caso pa dia pero awor despues di 10 dia e averahe di caso ta 55 pa 60 pa dia”, Prome Minister a duna di conoce.
Dia cu a tuma e decision pa cu e medidanan ta pa motibo cu tabata tin 83 persona den hospital y esey tabata un peak. Aworaki e presion a baha na 73 di cual 16 ta na Colombia. Algo bon ta tambe cu a logra amplia e capacidad di personal. Aruba a haña asistencia di Hulanda pa yuda nos personal y crea cama adicional den Cuido Intensivo pa asina por atende nos pashentnan.
E cifranan ta bahando bek na mesun nivel cu ora luna a cuminsa y e cantidad di casonan nobo pa dia tambe ta poco menos di loke a cuminsa pa luna. Esaki ta un indicacion cu e peak tabata den Augustus y awor nos ta bayendo den e mesun nivel cu prome di Augustus.
Prome Minister a duna di conoce cu e situacion na hospital ta keda preocupante pasobra te cu dia 31 di Augustus tabata tin 15 hende den Cuido Intensivo na Aruba y 16 den Cuido Intensivo na Colombia.
E dolor ta e 36 persona cu a fayece. Desde 1 di July e cantidad di personanan cu ta fayece, e gran mayoria no ta vacuna. Tambe nos a ripara cu esnan cu ta fayece cu no ta vacuna ta den edadnan mas jong tambe. Tin un grupo si cu a vacuna y a fayece pero nan edadnan ta mas halto. Esaki ta indica cu esnan cu a fayece y ta vacuna tin otro condicionnan di salud cu ta haci cu nan situacion ta mas delicado.
Pa loke ta vacunacion, nos ta mira cu den e luna di Augustus el a cuminsa slow pero a caba cu hopi mas hende a bay vacuna. E prome siman 186 persona so a bay vacuna, e di dos siman 1096 persona a vacuna, e di tres siman 1040 y e siman cu tabata tin e vacunathon 2114 persona a vacuna y di cuater siman 1061 persona a vacuna. Esaki ta mustra cu pa e luna di Augustus den e ultimo tres simannan mas di 1000 persona cada siman tabata bin acerca pa vacuna. Nos a cera luna di Augustus cu un total di casi 5500 persona cu a vacuna.
“Nos ta hopi agradecido pa cu esaki pasobra ta solamente si bo vacuna bo por tin proteccion. E grupo di 60 aña ta e grupo cu mas ta coopera y ta na 81% vacuna caba. Ainda nos no ta na 85%. Esunnan di 18-60 aña, 75.3% ta vacuna cual tambe ta hopi bon y edad entre 12 – 17 ta na 51.6%. Dus akinan nos tin hopi espacio di hendenan cu por bay vacuna. Akinan nos kier stimula mayornan pa hiba nan yiunan vacuna.
Vacunacion no ta e proteccion y garantia pa tur cos pero si nos ta mira aworaki cu esnan vacuna ta esnan miho protehi di e efectonan devastador di e pandemia aki.
Luna di Augustus tabata e luna mas pisa pa Aruba. Cu poder di Dios nos ta habri September cu lo ta un miho luna cu e vacunacion sigui subi y nos por logra cu mas hende vacuna pa mas hende ta protehi”, Prome Minister Evelyn Wever-Croes a duna di conoce.


text:
Notisia - Schadefonds Geweldsmisdrijven (PAP)
2 Notisianan Tokante Schadefonds Geweldsmisdrijven (PAP)
Surti segun Fecha / Relevansha
Durante 2019 Schadefonds a paga un total di 112.406 euro na personanan na Hulanda Karibense
For di promé di aprel 2019, víktima di delito di violensia ku a tuma lugá na Boneiru, Sint Eustatius òf Saba, ta bini na remarke ...
47 Petishon entregá na Schadefonds CN
Entrante promé di aprel 2019, víktima di delito di violensia ku a tuma lugá na Boneiru, Sint Eustatius òf Saba, ta bini na ...


text:
Pronostico di tempo ta indica cu diabierna anochi, shelo lo ta levemente te parcialmente nubla y seco. Diasabra, shelo lo...Read more
Pronostido di tempo ta indica cu diaranson anochi, shelo lo ta levemente te parcialmente nubla cu chens pa un awasero...Read more
Pronostico di tempo ta indica cu diamars anochi, shelo lo ta levemente te parcialmente nubla cu chens pa un awasero...Read more
Pronostico di tempo ta indica cu dialuna anochi, shelo lo ta levemente te parcialmente nubla y generalmente seco. Diamars, shelo...Read more
Pronostico di tempo ta indica cu diadomingo anochi, shelo lo ta levemente te parcialmente nubla y seco. Dialuna, shelo lo...Read more
Pronostico di tempo ta indica cu diabierna anochi, shelo lo ta levemente te parcialmente nubla cu chens pa un awasero...Read more
Pronostico di tempo ta indica cu diahuebs anochi, shelo lo ta levemente te parcialmente nubla cu chens pa un awasero...Read more
Pronostico di tempo ta indica cu diaranson anochi, shelo lo ta levemente te parcialmente nubla y generalmente seco. Diahuebs, shelo...Read more
Pronostico di tempo ta indica cu diamars anochi, shelo lo ta levemente te parcialmente nubla y generalmente seco. Diamars, shelo...Read more
Pronostico di tempo ta indica cu dialuna anochi, shelo lo ta parcialmente nubla cu chens pa localmente un awasero. Diamars,...Read more
Pronostico di tempo ta indica cu diasabra anochi, shelo lo ta levemente te parcialmente nubla cu chens pa localmente un...Read more
Pronostico di tempo ta indica cu diabierna anochi, shelo lo ta levemente te parcialmente nubla cu chens pa localmente un...Read more
Pronostico di tempo tai ndica cu diahuebs anochi, shelo lo ta levemente te parcialmente nubla y generalmente seco. Diabierna, shelo...Read more
Pronostico di tempo ta indica cu diaranson anochi, shelo lo ta levemente te parcialmente nubla y generalmente seco. Diahuebs, shelo...Read more
Pronostico di tempo ta indica cu dialuna anochi, shelo lo ta levemente te parcialmente nubla y seco. Diamars, shelo lo...Read more
Pronostico di tempo ta indica cu diadomingo anochi, shelo lo ta levemente te parcialmente nubla y seco. Dialuna, shelo lo...Read more
Pronostico di tempo ta indica cu diasabra anochi, shelo lo ta levemente te parcialmente nubla y seco. Diadomingo, shelo lo...Read more
Pronostico di tempo ta indica cu diabierna anochi, shelo lo ta levemente te parcialmente nubla y seco. Diasabra, shelo lo...Read more
Pronostico di tempo ta indica cu diahuebs anochi, shelo lo ta levemente te parcialmente nubla y seco. Diabierna, shelo lo...Read more
Pronostico di tempo ta indica cu diaranson anochi, shelo lo ta levemente te parcialmente nubla cu chens pa un awasero...Read more


text:
Schadefonds ta kompensá e daño ku mi ta sufri dor di e pèrdida di e entrada di e defuntu?
Schadefonds no ta kompensá tur daño ku bo ta sufri dor di e pèrdida di e entrada di e defuntu. Sí ta duna un kompensashon di e daño ku no ta kubrí dor di por ehèmpel e malechor òf un seguro di aksidente òf di bida. Esaki yama ‘pèrdida di supsistensia ’.
Ku e kompensashon di e daño aki Schadefonds ta spera di yuda e pariente di defuntu pa e por mantené su nivel di bida. Ta importante ku bo por demostrá pèrdida di supsistensia.
Parientenan di defuntu ku por haña un pago ta:
- e partner (no) kasá ku a keda atras
- e yunan menor di edat ku tabata dependiente (e defuntu tabata sòru pa nan mantenshon)
- e yunan mayor di edat (di 18 te ku 20 aña) ku ta sigui un estudio fultaim ku e defuntu tabata paga (parsialmente)
E altura di e pago ku ta duna pa esaki ta dependé di:
- e entrada di e defuntu
- e entrada di e partner (no) kasá ku a keda atras
- e relashon di e pariente di defuntu ku e defuntu (pues si bo tabata partner òf yu dependiente), i
- si e pariente di defuntu ta un yu dependiente: e edat.
E altura di e pago ta entre € 5.000 i € 25.000. Den e Beleidsbundel [FH1] bo por lesa mas tokante esaki.
[FH1]Link naar BB


text:
The content originally appeared on: Diario
ORANJESTAD (AAN): Pronto ta temporada di vakantie grandi, temporada cu hopi hende ta scohe pa biaha pa exterior pa disfruta di nan dianan di vakantie.
Si bo ta pensa di bay biaha den e vakantie grandi aki, ta importante pa bo ta informa di e rekisitonan cu e pais di bo destinacion ta exigi pa bo no haya bo cu sorpresa desagradabel.
Mayoria paisnan pa drenta ta exigi vacuna di COVID, algun pais ta exigi tambe manera por ehempel vacuna di Gele Koorts, Vacuna di Tetanus of pildo di Malaria.
Cada exigencia ta mara tambe na un cantidad di dia cu bo mester ricibi e vacuna of pildo prome cu biaha.
Cada pais ta diferente y tin nan mes reglanan, p’esey ta sumamente importante pa bo ta informa trempan pa bo por tuma cu antisipacion e vacuna of pildonan nesesario prome cu bo dia di biahe.


text:
17 kliente di SDKK ta risibí sertifikado di kurso di furadó di muebel i kosedó industrial
17 kliente di SDKK ta risibí sertifikado di kurso di furadó di muebel i kosedó industrial
Geplaatst op 06 August 2021 dor di Ministerio Hustisia
WILLEMSTAD – Riba djaweps 5 di ougùstùs 2021 tabatin entrega di sertifikado na dos grupo di kliente di prizòn ku a terminá e kursonan di Furadó di muebel i Kosedó industrial ku éksito. E programa tabatin un durashon di 12 siman den kua e kursistanan a siña dominá e téknikanan básiko di kosementu industrial i furamentu di muebel.
Den bon koperashon entre SDKK i CanCan Training & Adviesbureau, i ku aporte finansiero di IPE (Institute for Professional Excellence), por a yega na e bunita proyekto akí.
Na okashon di entrega di sertifikado na e 17 kursistanan, a hiba palabra lider di proyekto señor Ephren Candelaria, dosentenan Hermanus i Weigle, señor Geomaly Martes den representashon di IPE, direktor di SDKK señor Urny Floran i tambe nos Promé Minister di Kòrsou i alabes Minister di Hustisia señor Gilmar Pisas ku a enfatisá riba su bida komo hóben ku a perseverá di kaminda el a lanta te kaminda e ta awor komo lider di pais. Tambe el a konsehá tur e kursistanan pa hasi bon uso di e fishi ku nan a siña pa asina na por produsí kosnan riba merkado lokal i internashonal.
E seremonia a terminá den ambiente ameno kaminda tur presente por a pasa i mira e artíkulonan ku e kursistanan a produsí. Gerensia di prizòn ta kontentu ku e desaroyo positivo akí i lo bai sigui traha riba kursonan den kuadro di resosialisashon di klientenan di SDKK. Pa mas informashon por bishitá e Facebook página: SDKK- Sentro di detenshon i korekshon Kòrsou.


text:
Reconocemento na nos celebridadnan cu a haci hopi pa nan pais
Manera ta conoci tin hopi cosnan positivo ta pasa riba nos paisnan cu ta papia Papiamento. Aruba, Boneiro y Corsou semper tabata e tres...
Steve Andreas ta lansa su videoclip di mas nobo “Vamos pa Aruba”
Dj y Productor renombra Steve Andreas ta lansa videoclip “Vamos pa Aruba” conhuntamente cu Artistanan Internacional Brazil 21, Electronika, y J.O. Un genero refrescante cu...
KIZZME ta lansa compa melodico ‘ONLY WITH YOU’ cu QSHANS
Awo cu e periodo di Pandemia ta tras di lomba y poco poco farandula ta normalisando, KIZZME ta bek cu un compa melodico titula...
Musk ta purba calma preocupacionnan den reunion cu empleadonan di Twitter
(AP) - Den un movida cu no ta hopi usual den loke ta e adkisicion di Twitter di parti di e homber mas rico...
Niurka Marcos a keda elimina for di “La Casa de los Famosos”
(CiberCuba) – “No ta importa cu e publico a prefera pa mi keda afo, pasobra mi a bisa na un manera honesto di mi...
U.K lo ofrece vacuna di Monkeypox na algun hende homber homosexual of bisexual
(AP) - Oficialnan Britanico di salud lo cuminsa ofrece vacuna di Monkeypox na algun homber cu ta homosexual of bisexual of tin relacion sexual...
SpaceX ta kita empleadonan critico di Elon Musk for di trabao despues di crea...
(AP) - SpaceX, e compania cu di CEO di Tesla Elon Musk a kita varios empleado involucra den un carta habri basa riba e...
Minister di Salud di Hulanda no por descarta otro lockdown relaciona cu coronavirus
(NLTimes) - Minister Hulandes di Salud Ersnt Kuipers no por garantisa cu no lo bini un lockdown nobo pa trata cu coronavirus. Esaki ta depende...
Preparacion pa temporada di horcan TIP 6 y 7; Dianan cu ta sigui despues...
Mirando cu nos a drenta e temporada di Horcan, Directie Volksgezondheid, tambe conoci como DVG a publica tip pa asina informa e comunidad di...
Jacob Forever y El Chulo ta araza riba plataformanan social cu “Tomaste Metroque “
Esaki ta e siman di estreno pa Jacob Forever, e reguetonero a caba di lansa su videoclip di e tema “Tomaste Metroque “ cu...


text:
Iyo ta un tenista yu di Kòrsou ku den añanan 50 pa 60 a optené fama mundial riba kancha di tènis.
Iyo a bira interesá den e deporte aki dor ku diariamente e tabata mira hende práktika e deporte aki riba kanchanan di CSC bieu na Skalo. E mes a traha un raket di palu i ku esaki e tabata hunga, te ku un dia un hende a regal’é su promé raket di bèrdat. Ku 13 aña Iyo a disidí di inskribí su mes den kampionato hubenil, kual el a gana. Na edat di 15 aña Iyo a bira kampion senior di dòbel huntu ku su ruman Ramon. Ku 16 aña Iyo a optené e kampionato maximo di Kòrsou esta kabayero” single”.
Iyo a mantené e titulo aki pa 3 aña konsekutivo. Riba invitashon di Venezuela Iyo a bai hunga un torneo ayanan i el a sabi di gana e kampion Venezolano i a disidí na keda Venezuela. Bou di bandera Venezolano ku edat di 17 aña Iyo a partisipá na weganan Sentro Amérika y del Caribe den kual el a sabi di gana medaya di bròns. Na aña 1953 Iyo a gana e kampionato máksimo di Venezuela kual ta un titulo ku el a mantené 13 aña largu.
Na aña 1961 y 1965 Iyo a partisipá na weganan Bolivariano y a bira kampion den tur e dos evenementonan aki. Bou di bandera Venezolano Iyo a partisipá den hopi torneo internashonal entre kual “Oranje Bowl” den kual el a penetrá te den final di dòbel. Den kampionato Sur-America na 1958 den e partido di final despues di bentaha di dos set Iyo a kibra su rudia i despues di un operashon Iyo mester a keda inaktivo pa 2 aña. Den su karera tenistiko Iyo a partisipá den tur torneo ku ta partisipá na e “Grandslam” manera Oustraliano Open, Wimbledon, “Flushing Meadows y Fench Open” i semper el a wòrdu pone den e”main draw”. Den total Iyo a hunga 8 torneo di wimbledon y na aña 1961 el penetrá te den kuart final y tabatin e honor di hunga riba “Center Court” na Wimbledon loke ta pa mayoria di tenista un soño. Iyo ta konsiderá aña 1961 komo su GRAN aña den tènis.
E aña ei el a pertenesé na e promé 10 hungadónan riba “ranking” mundial. Na aña 1965 e tabata e último aña ku Iyo a partisipá den e “GRANSLAM” i el a bolbe hunga riba center “court” na wimbledon, Su siguiente aña el a hunga su último Davis Cup pa Venezuela, un torneo ku el a hunga 5 biaha total. Iyo su satisfakshon mas grandi riba tereno deportivo ta, di tabatin e honor di hunga riba center “court” na Wimbledon.


text:
Hopi exito den e reto nobo
ORANJESTAD – Durante un reunion publico den Parlamento di Aruba, Minister Xiomara Maduro a haci uso di e oportunidad pa gradici Parlamentario Juan Ady Thijsen pa su compañerismocomo colega politico y su contribucion na politica di nos pais pa medio di parlamento.
Parlamentario Juan Ady Thijsen ta un politico versa y cu experiencia amplio cu hopi por a siña di dje. Politica no ta facily apesar cu tin bes tin discusion riba diferencianan semper alfinal ta keda bon cu otro y hopi bes Ady a haci un trabao comobrug entre e diferente polonan politico.
Sr. Juan Ady Thijsen ta despedi di Parlamento y ta bay pa un otro reto, un otro funcion importante den politica. Minister Xiomara Maduro ta desea Sr. Juan Ady Thijsen hopi exito den su funcion nobo y ta conta cu Sr. Juan Ady Thijsen semper lo sigui tey pa duna su bon conseho.


text:
The content originally appeared on: Diario
ORANJESTAD (AAN): E homber J.K. acusa di bendemento di droga, a scucha Fiscal exigi 6 aña di prison.
E acusacion cu Fiscal a presenta den Corte contra e homber J.K. ta cu e tabata bende marihuana y cocaina. Marihuana tabata entre November 2018 te November 2021. Cocaina tabata di 2016 te November 2021.
BENDEMENTO DI DROGA
Hues a puntra J.K. si e acusacion ta berdad. Segun J.K. e ta un adicto y tabata yuda hende cu cocaina. Hues a mustra cu tin yamadanan scucha di parti di Polis caminda hendenan tabata papia di pisca, coy 10, material. Tambe Hues a mustra cu J.K. tabata papia di weed. A base di esakinan, Polis a sospecha cu J.K. tabata bende droga.
HAYA DROGA DEN CAS
E unidad special di droga a bay haci un investigacion na e cas unda J.K. tabata keda San Barbola. E agentenan na e cas a haya holor fuerte di marihuana. Den e auto a haya droga scondi. Den e cas a haya piedra, 34,1 gram cocaina, 10 gram di marihuana, placa. A haya dos balanza, sefta, blade. J.K. a keda deteni e dia ey. Den un tas a haya 54,45 florin. Den cellular di J.K. a haya whatsapp di hendenan cu ta papia di sneeuw of blanco. Esey den e mundo di droga ta nifica cocaina. Tambe via tap, Polis a scucha hende papia di berde y cos di nanishi. Polis tin conocemento di e forma aki di papia cu ta relaciona cu droga.
YIU TA YUDA TATA BENDE DROGA
Hues a mustra cu un familiar di J.K. a declara cu el a mira J.K. prepara y bende droga. Segun e familiar, tur hende den vecindario sa cu J.K. ta bende droga. Su yiu muher mes tambe a declara cu su tata ta bende y e sa yuda su tata bende. E yiu muher tabata presente den sala di Corte y ora Hues tabata lesa su declaracion, por a mira cu e tabata sacudi su cabez mustrando cu no ta asina. Hues a mustra cu e yiu muher a declara na Polis cu su tata ta bendiendo pa 4 aña. E sa atende cellular di su tata pa yuda cu e bendemento. Segun e yiu muher, marihuana ta wordo bendi mas. El a bisa cu e sa papia cu cliente y topa nan riba caya. E ta yuda pisa y prepara marihuana pa bende.
SOSPECHOSO TA NENGA
Hues a mustra cu tin 8 persona cu a declara cu a cumpra droga for di J.K. Tin ta bisa cu desde medio 2018, nan tabata cumpra for di J.K. Tin un a bisa cu el a cumpra 60 biaha y otro ta bisa di a cumpra 250 biaha. J.K. ta desmenti esey. Hues a remarca cu segun J.K. tur hende ta gaña riba dje.
FISCAL
Fiscal a bisa Hues cu J.K. mes ta bisa cu e no tabata bende droga pero tin pruebanan cu ta mustra cu e tabata bende. Den su cellular, whatsapp ta mustra cu e tabata bende droga. Tin 5 cumprador cu a declara contra J.K. A haya cocaina y marihuana na e cas unda J.K. biba.
Fiscal a mustra cu J.K. su mesun yiu a declara cu J.K. ta bende. Na opinion di Fiscal, a keda legalmente proba cu entre November 2016 y 5 November 2021, J.K. tabata bende cocaina. Pa loke ta marihuana tambe a keda proba. Su mesun yiu y 5 cumprador a declara cu J.K. ta bende marihuana durante 2018 y 2021.
EXIGI CASTIGO
Pa cu e castigo, Fiscal a bisa cu droga ta trece hopi problema den famianan y crea criminalidad den comunidad. E ta haya cu J.K. a yuda den esaki, door di tabata bende droga. Teniendo cuenta cu e periodo largo cu J.K. tabata bende, Fiscal a exigi 6 aña di prison. Hues, despues di a scucha abogado, a bisa cu e ta bay studia e caso pa despues dicta sentencia.


text: Diahuebs anochi a drenta informe di un incidente cu hende herida banda di Amsterdam Manor, mesora a dirigi tanto polis como ambulans na e sitio. Na yegada di e patruya a bin compronde cu 3 hoben riba scooter pasando pabao di Amsterdam Manor a haya problema den trafico. Na dado momento un di e hobennan pa un motibo of otro a perde control riba su scooter y a dal abao. Polis a pidi mas patruya yega na e sitio pa yuda sera e caminda pa asina ambulans presenta mas facil y liher pa atende cu e hoben herida. E hoben tabata keha di basta dolor na su curpa. Personal di ambulans a trata e hoben na e sitio mes y despues a transporte pa hospital. Su dos amigonan a zorg pa hiba su scooter cas.


text:
Menor di edat ta kai den pisina.
KOMUNIKADO DI PRENSA 301 /2022
12 yüni 2022
Menor di edat ta kai den pisina.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 12 di yüni 2022 alrededor di 12.11’or, Sentral di Polis a dirigí un unidat polisial i
ambulans ku urgensia pa un adrès na Kaminda Seru Waterloo, pa un menor di edat ku a kai
den un pisina.
Na yegada di e unidat di polis i ambulans, ya e menor aki, un mucha hòmber di 3 aña di
edat, ya a wòrdu saka for di den e pisina.
Despues ku personal di ambulans a dun’é promé asistensia i stabilis’é, a transport’é ku
urgensia pa Sala di Emergensia di C.M.C. pa tratamentu médiko.
Ta investigando e kaso aki.


text:
Detenshon relashoná ku atrako.
KOMUNIKADO DI PRENSA 304/2022
14 yüni 2022
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di atrako ku a keda kometé dia 9 di
febrüari 2022 na Kaminda Telekomunikashon i na Zuurzak, polis a detené dos hòmber
sospechoso.
Djamars 14 di yüni 2022 alrededor di 05.45’or, personal di tim di aresto a detené na Seroe
Lora dos hòmber sospechoso relashoná ku e kaso ariba menshoná.
Ta trata di e hòmbernan;
R.J.S. di 16 aña di edat;
J.I.F. di 18 aña di edat, ámbos nasé na Kòrsou.
Despues di detenshon personal di e tim di atrako a tene entrada hudisial den un kas na e
adrés ariba menshoná i a haña i konfiská artíkulonan ku ta di importansia pa e
investigashon.
A presentá e sospechosonan dilanti di un fiskal ouksiliar ku a ordená nan enkarselamentu
pendiente di mas investigashon.


text: Diabierna mainta Aruparking tabatin un conferencia di prensa na Friends of God Bookstore pa informa tocante cambionan grandi y positivo pa tur usuario di Aruparking y cu ta mustra e sosten grandi cu Aruparking ta brinda comercio den e area di centro di ciudad. E prome cambio ta encera cu e usuario lo haya mas tempo pa su placa. Te diabierna ora ta deposita 2 Florin den e parkeermeter esaki tabata duna e usuario 1:30 ora di parkeo, pero awor esaki a cambia, pa cada 2 Florin cu ta deposita den e parkeermeter usuarionan por parkeer 2 ora. E tarifa […]


text:
Artíkulo kortesia di abogado
Mr. A.V.G. Rooijer,
Mirando kosnan deshonesto ku sa sosodé, bou di sierto sirkunstansianan nos sa tin komprenshon pa ku e posishonamentu di un ke otro kompania di seguro. Pero tin bia e posishonamentu por resultá unu inhustu i irasonabel. Ta parse ku sierto kompanianan di seguro a bin ta hasi’é un kustumber pa akusá aseguradónan di a krea sierto situashonnan pa por saka benefisio finansiero for di esakinan. Sinembargo, mester pone bon kla ku un akusashon asina’ki ta unu hopi serio ku tin ku keda bon supstansiá.
Esaki a bin bon kla dilanti den un kaso kaminda un kompania di seguro a presta di akusá su asegurado di a mèldu un robo den un pakus, ku segun e kompania, no a tuma lugá. Apesar ku e komapnia di seguro a laga traha diferente rapòrt pa supstansiá su akusashonnan, den apelashon e no a sa di konvensé 3 wes ku e asegurado lo a kometé froude.
Korte di Apelashon a ordená e kompania di seguro pa saka nòmber di e asegurado for di e registro di hendenan ku a kometé froude kontra di entidat finansiero. Di otro banda a sosodé den un otro kaso ku Korte a haña ku e asegurado a duna e komapnia di seguro sufisiente rason pa duda ku e aksidente di trafíko tabata unu ku a sosodé di bèrdat. Loke entre otro a hunga un ròl determinante den esaki tabata deklarashonnan kontradiktorio di esnan embolbí.
Mirando ku kompanianan di seguro mas i mas ta bin ku e tipo di akusashonnan aki, nos ta bolbe enfatisá ku ta na nan pa prueba ku tin un kaso di froude. E asegurado ku ta den un nesesidat urgente pa su daño keda kubrí, por kuminsá un huisio sumario den kua e ta eksigí pago di un adelanto pa drecha su vehíkulo i/òf kubrí gastunan di outo di hür. Si e komapnia di seguro no logra konvensé e wes ku tin un kaso di froude, wes lo honra e petishon di e asegurado i sentensiá e kompania di seguro na paga daño i perhuisio na e asegurado.
Por bisa finalmente ku tin diferente kaso kaminda tipo di akusashonnan manera esunnan menshoná ta bin dilanti, hopi bia ku intenshon pa no kubri daño di e asegurado. Kompanianan di seguro mester perkurá si, di supstansiá e akusashonnan aki sufisiente. Sino e chèns ta grandi ku nan lo keda sentensiá na paga daño i perhuisio na e asegurado mas tur e gastunan ku e mester a hasi pa hiba e kaso Korte.
Artíkulo kortesia di abogado
Mr. R. Conquet
RC LEGAL
Mahaaiweg no. 9A
5270622-7880151
Den nos trabou diario nos ta atendé entre otro ku kasonan di aksidente den trafíko ku òf sin daño físiko komo konsekuensia. Sinembargo, último tempu mas i mas nos a bin ta konstatá ku kompanianan di seguro ta pone hopi traba, promé ku nan kubri un daño òf paga daño i perhuisio na un persona.


text:
INGLATERRA.- Elthon John ta kombensí ku e generashon aktual di músikonan no por komponé un kansion desente.
‘Lo mi tabata ke pa e hendenan por a komponé mas mihó’, asina Elton John a bisa BBC. Hopi muzik ta wòrdu kreá ku kòmpiuter anto esaki pa e artista ta un fayo grandi.
‘Komo músiko bo ta pèrdè bo abilidat pa por produsí músika di kalidat’.
Den añanan 50, 60 i 70 e tabata kompletamente otro, asina e kantante ta indiká, te hasta ku e kansionnan malu. ‘Aktualmente tin un kantidat di músika riba listanan di éksito, pero ku bo no por kanta huntu ku nan, pasó nan ta solamente ‘beats’.
E kantante di 71 aña di baina ta skucha su músika riba radio. ‘Aworakí ta oportunidat pa otronan, pero e ta frustrante’, asina el a añadí.
Siman pasá e artista a lansa dos albùm, ‘Revamp’ i ‘Restoration’, riba kua diferente artistanan konosí manera Lady Gaga i Ed Sheeran ta interpretá kansionnan di Elton John. Di e forma aki e ta spera ku su músika lo alkansá e hóbennan ku no konosé ainda.
Elton John no tin palabra pa e kalidat di muzik ku ta keda produsí awendia
INGLATERRA.- Elthon John ta kombensí ku e generashon aktual di músikonan no por komponé un kansion desente.


text:
Ta parce cu e situacion ta asina malo cu e hendenan no ta bay un negoshi pa cumpra tire mas, sino ta busca pa horta.
Trahadonan cu a yega nan trabou na Top Drive Car Rental, situa na Sabana Blanco, a constata cu nan a haya bishita di ladron.
Di e autonan staciona riba e parkeerplaats di Top drive, e ladron a bay cu un tire di e auto di huur V-1839. Tabata trata di un Hyundai i10. Polisnan a bini na e sitio, a tuma tur dato. Awor ta bay revisa camaranan di siguridad pa mira ki momento y con nan a drenta e parkeerplaats.
Ladronnan a bay cu tire di un Hyundai i10
Ta parce cu e situacion ta asina malo cu e hendenan no ta bay un negoshi pa cumpra tire mas, sino ta busca pa horta.


text:
Durante un seminario di CURINDE a konkluí ku ZONA FRANKA DI KÒRSOU TA UN INSTRUMENTO EFEKTIVO PA KRESEMENTU EKONÓMIKO PERO MESTER TUMA AKSHON KONKRETO AWOR
Willemstad 2 di Yuni 2022– Kòrsou por tin benefisio di su Zonanan Liber i lansa aktividatnan ekonómiko ku por kontribuí na nos bienestar ekonómiko i proveé kupo di trabou. Sinembargo, por realisá esaki solamente si tuma akshonnan konkreto. Ekspertonan internashonal renombrá den mundu di Zona Franka a kompartí kon Zonanan Franka aktualmente ta fasilitá desaroyo, tantu rònt mundu komo mas serka di kas.
Kòrsou tambe por benefisiá di e desaroyo aki, pero promé ku tur kos mester yega na e akuerdo ku lo usa nos Zonanan Franka stratégikamente pa fasilitá progreso ekonómiko. Adishonalmente, Kòrsou mester skohe e ‘niche’ preferibel ku mester desaroyá, i finalmente mester hasi adaptashon nesesario relatá na legislashon ku ta konserni Zona Franka p’asina pèrmití ku por ofresé servisionan adishonal ku no ta produkto pa medio di e Zonanan Liber di Kòrsou.
Un dia promé ku e seminario, Curinde a ofresé algun workshop interesante relatá na duana, kupo di trabou nobo i merkadeo ku ta aliña na otro. E seminario ta parti di un proseso pa yega na un plan stratégiko pa Kòrsou su Zonanan Franka di Futuro.
Retonan i oportunidatnan ku ta bati na nos porta
Durante e seminario ku e tema ‘The New Curaçao Free Zones’ ku a keda organisá dor di Curinde, CEO di Araújo-Ibarra International Trade Consultants, Dr. Martin Ibarra, a kompartí ku e oudiensia kua ta e ocho areanan di oportunidat ku a keda identifiká pa Kòrsou i su Zonanan Franka. Promé ku e la bai dip den kada un, señor Ibarra a enfoká riba e motibu ku Kòrsou mester gara e momentum aki pa reaktivá ekonomia i kresementu, i alabes hinka pais den e kadena di balor global. E areanan ku a keda identifiká ku por krea oportunidatnan nobo pa e Zonanan Franka di Kòrsou ta: Inkorporá Kòrsou den e kadenanan di produktonan di balor pa loke ta trata e negoshi petrolero i refinashon di petroli; E-Commerce, kual ta un oportunidat grandi ku por hasi eksportashon for di Kòrsou mas dinámiko; Supkontrato di prosesonan den negoshi (BPO); Sentronan di Data; Uni i posishoná e industria di sinematografía den e Zonanan Franka di Kòrsou; Habri e potenshal pa loke ta trata e industria di reparashon di barku, boto, yate i barku di bela di Kòrsou; i finalmente tantu e Industria di Salubridat komo Turismo Médiko.
Un elemento kardinal ku por soru ku Kòrsou por benefisiá di e oportunidatnan aki ta aliña e leinan ku e standartnan internashonal fihá dor di World Trade Organization (WTO). Un Lei nobo pa e Zonanan Franka di Kòrsou, kual ta algu ku mester reformá pa esaki ta aliñá ku e regulashonnan ku ta konta pa Zonanan Franka ku ta kai bou di WTO, lo habri e porta pa nos isla atraé algun di e 4 mion kuponan di traboun nobo i e $ 78.000 dòler merikano ku invershonnan den “NEARSHORING” for di Amérika Latino. Durante e seminario, Juan David Barbosa, ku ta un partner den Araújo-Ibarra International Trade Consultants, a elaborá tokante e esfuersonan ku a hasi pa Kòrsou por a keda posishoná aki, kual ta parti di e trabounan hasí dor di Araújo-Ibarra pa yega na e plan stratégiko di CURINDE. E leinan di Kòrsou mester keda ahustá pa bira similar i koherente na e organisashon mundial di Duana, pero alabes ta kompetitivo kompará ku Union Eropeo. Pues e ophetivo ta pa traha un prosedura pa Zona Franka i Duana komo parti di e plan stratégiko pa e Zonanan Franka di Kòrsou.
Desaroyonan den Amérika Latino i Karibe
María Camila Moreno, Direktor di Asociación de Zonas Francs de Las Américas (AZFA), a ilustrá ku tin 630 Zona Franka den Latinoamérika ku ta haña sosten di AZFA, ku tin sigur 13.000 kompania ku ta proveé apróksimadamente 1 mion kupo di trabou direkto i ta éksportá na balor di sigur $38.807 mion dòler Merikano. Tambe e la ilustrá ku e kontribushon di e Zonanan Franka na e Produkto Interno Bruto ta varia, por ehèmpel na Uruguay e kontribushon ta 4.8% i na Costa Rica e kontribushon ta 7.9%. Hopi notabel tabata e komparashonnan ku kada dòler ku no ta keda paga na impuesto, dor di eksonerashon di impuesto den Zona Franka, e pais ta generá esaki den otro impuesto. Republika Dominikana ta riba tòp di e lista ku un ratio di 1:10. Ademas señora Moreno a duna un presentashon di e servisionan ku ta keda ofresé den e Zonanan Franka den nos region.
Republika Dominikana ta un bon ehèmpel di kon Zona Franka ta un instrumentu ekselente pa promové desaroyo ekonómiko di un isla Karibense. José Manuel Torres, Vice Presidente di Asociación Dominicana de Zonas Francas (ADOZONA), a kompartí informashon interesante relatá na kon e Zonanan Franka na Republika Dominikana ta duna un gran aporte na desaroyo den e pais. Torres a ilustrá kon e Zonanan Franka di Republika Dominikana a kambia di produkshon di produktonan traha di kakou, suku i kòfi pa produkshon di otro tipo di produkto (diversifikashon) i provedó di servisio, ku ta kontribuí ku sigur $7.8 mion dòler Merikano na eksportashon kual ta representá 60% di e pais su eksportashon. Mayoria di nan aktividatnan ta konsentrá riba produkshon di sigá, servisio, tela i paña, i tambe algu hopi interesante ta eksportashon di produktonan farmaseutiko i ekiponan médiko. Torres a proba ku Republika Dominikana ta benefisiá di e oportunidatnan ku ta presentá danki na e aktual trèntnan rònt mundu.
Seminar of CURINDE concludes that
THE FREE ZONES OF CURAÇAO ARE EFFECTIVE INSTRUMENTS OF ECONOMIC GROWTH BUT CONCRETE ACTIONS SHOULD BE TAKEN NOW
Willemstad- June 2, 2022 Curaçao could through its Free Zones profit and ignite economic activities that will contribute to our economic wellbeing plus employment but Curaçao needs to take some concrete action. Renowned experts on Free Zones in the region and the world gave their insight about how Free Zones are enabling development in the world but closer to home too.
Curaçao could also profit from this boom but should have determined to use its Free Zone as a strategic choice or generation of economic progress, choose niches development in which we know will excel, and last but not least, take the actions needed such as adapting the Free Zone law to allow for next to goods, services can be provided through the Free Zones of Curaçao.
The seminar was preceded by workshops concentrating on customs, employability and aligned promotion. These workshops are also part of the process of drafting a strategic plan for the Curaçao Free Zones geared towards the future.
The challenge we face and opportunities knocking on our door
CEO of Araújo- Ibarra International Trade Consultants, Dr. Martin Ibarra, shared with the audience the eight areas of opportunities that they have identified for Curaçao. Prior to deep diving into each one of these opportunities individually, Ibarra zeroed-in on the reasons why Curaçao should grasp the momentum and go for the objective of economic reactivation and growth while inserting our country in global value chains. The areas identified with opportunities for Curaçao and its Free Zones are: Insertion in value chains through the Oil Business and refining of oil; E- Commerce: A breakthrough opportunity for dynamizing Curaçao’s exports; Business Process Outsourcing (BPO); Data Centers; Clustering of the cinematographic Industry inside Curaçao Free Zones; Unlocking Curaçao’s potential in the ships, yachts and sailboats repair industry, Health Industry and Medical tourism.
Key in Curaçao leveraging the opportunities, is ensuring that our laws are consistent with the international standards set by the World Trade Organization (WTO). A new Free Zone law in Curaçao, which must still be reformed to adapt the regulation of Free Zones to the WTO’s standards, will allow the island to attract some of the 4 million new jobs and the US$ 78,000 of new investments from NEARSHORING to Latin America. Juan David Barbosa, Partner in Araújo- Ibarra International Trade Consultants, elaborated on the work that needs to be done by Curaçao to have such a proposition as part of the work done by Araújo- Ibarra in developing a strategic plan for CURINDE. The Curaçao laws must be adapted to be World Customs Organization friendly and coherent but competitive to the European Union. Therefore, the aim is to draft the best Free Zone and Customs procedures as part of the development of the strategic plan for the Curaçao Free Zones.
Developments in Latin America and in the Caribbean
Maria Camila Moreno, Director of the Free Trade Zones Association of the Americas (AZFA), illustrated that there are 630 Free Zones in Latin America that are member of AZFA, harboring more than 13,000 companies, which provide almost 1 million direct jobs and around US$ 38,807 million in export. She illustrated the contribution from Free Zones to GDP ranging from 4.8% to GDP in Uruguay to a contribution of no less than 7.9% to the GDP in Costa Rica. Very noticeable was the comparison of how much every dollar forsaken in tax due to a Free Zone tax exemption a country generates in other taxes, with the Dominican Republic being at the top of the list with a ratio of 1: 10. She further gave a display of services provided through Free Zones in the region.
The Dominican Republic is a great example of how Free Zones are excellent instruments for economic development of a Caribbean Island. Jose Manuel Torres, the Vice President of Dominican Association of Free Zones (ADOZONA), shared the interesting insight about how Free Zones are contributing dearly to the development of the Dominican Republic. Torres illustrated how the Free Zones in the Dominican Republic changed from being producers of cocoa, sugar and coffee products to a diversified producer of products and provider of services, contributing with US$ 7.8 million in export which represents 60% of the country’s export. Most of the activities concentrate around cigar manufacturing, services, textile and apparel but interestingly also pharmaceuticals and medical devices. Torres proved how the Dominican Republic is leveraging the opportunities that are presenting themselves thanks to trends in the world.


text:
WILLEMSTAD- Kompania di utilidat Aqualectra na Kòrsou ta sigui ku su proyekto pa instalá asina yamá meternan sabí (smart meters). Aqualectra a hasi un pousa kòrtiku pa por a evaluá resultado di e proyekto den e bardionan di Abrahamsz i Sapaté. Den e promé fase a konstatá ku e instalashon tin biaha por rekerí mas trabou preparatorio. Awor aki ta bai sigui ku instalashon na Ser’i Domi i Otrabanda. Habitante di e barionan aki lo risibí bishita ... Lesa mas
Kòrsou
Grupo di Boneiru ta partisipá den Marcha de Seú na Kòrsou
WILLEMSTAD- Despues di un ousensia di dos aña riba djadumingu Kòrsou a konosé ku Marcha di Seú pa aña 2022. Por a ripará na e entusisamo riba kaya pero tambe den e gruponan, ku tabata tin hopi alegria pa por a bolbe bèk ku e marcha aki. Meskos ku ta e ... Lesa mas
Ace Kids Club ku 4 dia di tayer di aktuashon pa mucha di 9 pa 12 aña.
KRALENDIJK- Richailine Elisa di Elisa Academy Korsou ta na Boneiru pa duna nos muchanan 4 dia di tayer di aktuashon. Richailine ta un aktris profeshonal ku un trayektoria di 15 aña den e mundu di theater. E tayernan ta enserá aktuashon, emoshon, ... Lesa mas
Refineria di Kòrsou I Curaçao Refinery Utilities ta pasa di bario pa bario pa registrá trahadó di fishi
Willemstad – Refineria di Kòrsou (RdK) i Curaçao Refinery Utilities (CRU) ta kontinuá ku e kampaña pa registrá trahadónan di fishi pa e trabounan ku lo habri na refineria i na e terminalnan na Bullenbaai. Despues di a lansa e kampaña di registrashon ... Lesa mas
EZ Air ta agregá dos Saab 2000 di sinkuenta stul na fleta
KRALENDIJK- Kompania di aviashon, EZ Air ta pone un siguiente stap den su kresementu i ekspanshon gradual ku e agregashon na su fleta di dos Saab 2000, ku kada un tin un kapasidat di 50 stul. E siman aki, e kombenio pa e dos avionnan adishonal a ... Lesa mas
Sheldry Osepa (PNP): Mester fortifiká Kuerpo Polisial di Kòrsou
WILLEMSTAD- Parlamentario Sheldry Osepa a hasi vários pregunta na Minister di Hustisia pa ku e e situashon na Kuerpo Polisial di Kòrsou (KPC). “Ultimamente tin relativamente hopi agente polisial ku ta haña nan mes den man di hustisia. Den ... Lesa mas
MEO na Kòrsou a konfiská kantidat grandi di produkto ku a vense for di 2019!
WILLEMSTAD - Durante di un akshon multidisiplinario riba djamars 10 di mei 2022, realisa pa MEO, GMN, BAB y SOAW na e establesimentu Livoni Agencies situa na Kapiteinsweg Z/N Dricoma Building a konstatá un kantidat grandi di produktonan di konsumo ku a pasa ... Lesa mas
Sheldry Osepa (PNP) preokupá pa Brain Drain na Kòrsou
WILLEMSTAD/KRALENDIJK- Miembro di Parlamentu di Kòrsou Sheldry Ospea ta preokupá pa e kantidat di hende ku ta bandonando Kòrsou aktualmente pa bai estalbesé nan mes na otro país. “Resientemente a bolbe sali den publisidat ku e poblashon di Kòrsou ta ... Lesa mas
Trahadó di SDKK ta bishitá Boneiru
KRALENDIJK - Siman pasá 35 trahadó di Sentro di Detenshon i Korekshon Kòrsou (SDKK) a hiba un bishita riba propio disponibilidat pa Boneiru, kaminda nan a pasa na vários organisashon hudisial. Nan a haña un rekorido na entre otro kuerpo di bombero Hulanda ... Lesa mas
Velas Latinoamérica 2022 ta trese diferente barku grandi di bela Kòrsou
WILLEMSTAD- E aña aki atrobe lo tin un edishon di Velas Latinoamérica, ku lo trese vários barku belero grandi i imposante Kòrsou, for di diferente país Latinoamerikano. E barkunan lo ta den haf di Kòrsou entre 7 ku 12 di yüni próksimo, i meskos ku ... Lesa mas
Direktor di Sandals ta bishitá Sandals Kòrsou
WILLEMSTAD- E direktor general di Sandals Resort International, Adam Stewart, a bishitá e trabou di Sandals Kòrsou pa topa ku e tim di menedjer i tambe wak progreso di e trabou. "Mi tabata tin un tremendo bishita na Kòrsou, kaminda mi a topa ku nos tim di ... Lesa mas
Wardakosta ta firma kòntrakt nobo pa avion i helikòpter
KRALENDIJK- Wardakosta Karibe Hulandes ta sera kontrakt nobo pa helikòpter i pa e avionnan Dash-8 di patruya. En konekshon ku e kontraktnan ku ta bai vense, a traha ultimo añanan riba ekipo nobo pa akshonnan di rekonosementu aéreo i búskeda i reskate. ... Lesa mas
Empleadonan di HBN Law tambe a bisti nan ‘happy socks’ pa Síndroma di Down
WILLEMSTAD- E empleadonan di e bufete di abogado HBN Law na Kòrsou djaluna tambe a disidí di bisti na ‘happy socks’ pa rekòrda e día International pa Síndroma di Down. Síndroma di Down ta un malesa genétiko ku ta pone ku esnan ku ta nase ku un ... Lesa mas
Dos piloto mas a sertifiká pa bula Saab340 di EZ Air
WILLEMSTAD- Dos miembro klave den e tim di piloto di EZ Air, Aico Polonius i Petrus Martina, a terminá nan treinen di simulator na Merka, pa asina tambe ta sertifiká pa bula e Saab340. Polonius ya tin algun aña ta trahando como Kapitan na EZ Air, promé riba ... Lesa mas
Minister Cijntje a reuní ku partidonan pa garantisá sumistro di kuminda pa Kòrsou
Willemstad – Mirando e desaroyonan ku ta tuma lugá mundialmente, minister Cijntje a reuní ku kadena di importadónan, supermerkadonan, CPA, CPS i tambe profeshonalnan di MEO pa asina por garantisá ku por keda suministrá kuminda na Kòrsou durante di e tempu ... Lesa mas


text:
Kralendijk- Ta tristu pa mira ku edisifsionan típiko i determinante pa e bista di Boneiru den sentro ta bayendo den dekadensia.
Despues ku e edifisio, ku antes tabata un kas di sùr, a keda usá pa un temporada kòrtiku komo Friars Inn y tambe Bonaire Hotel Besd & Breakfast ta parse ku niun hende no tin interes mas den e edifisio markante aki, ku potensialmente ta un di esnan mas bunita ku Boneiru tin.
Falta di maneho?
Ounke ku pa un tempu tabata tin intentonan serio pa yega na un Fundashon pa Kuido di Monumento (Stichting Monumentenzorg), no ta tende nada mas di e edifision aki. Despues ku especialmente Alba Sint Jago a bandoná servisio di Gobièrno ta parse ku ningun hende ta atendiento ku un maneho pa kuido di nos monumentonan.
Lo ta bon pa gobièrno bolbe pone atenshon na esaki i bin ku un maneho pa skapa i protehá nos monumentonan, promé ku nan estado ta asina malu ku ta basha so por basha nan abou.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
Nacemento di Cristo contá pa un Wardador di carné: Hubert Booi
Loke mi por corda ta, cu mi tabata morto cansá e anochi ey, y m'a bai tira mi curpa bao di un baranca, pasobra serena tabata cai.
Mi no por a pega sonjo, pasobra ainda mi por corda cu e carnénan tabata masha inquieto y e cachó tabata ladra stroba mi di drumi.
Den esey m'a tende un suplá di cachu. Mes ora m'a bula lamta, pasobra mi sa cu ora cualkie cos pasa, si tin un bestia feroz den becindario, mi companeronan ta zuta alarma.
Prome cu mi kie sali for di bao di e baranca, m'a ripara cu tur e lugá tabata manera di dia cla, y di tur banda mi tabata tende cantamento stranjo.
Mi kie tira mi bista riba mi otro companeronan, pero na e momento ey mi ta tende un zonido manera cu ta baranca ta lora for di seru, y un cantidad di claridad ta baha di laira, pone mi casi ciegu. No obstante mi por e distingi un multitud grandi di criaturanan desconoci pa mi cu tabata bini di ariba y nan tabata bisa tur huntu - mi n' ta corda muchu bon, pero si un cuenta di Dios, si, Gloria na Dios..... y hopi palabra mas.
Si, tambe e último palabranan mi por corda, nan tabata menciona ‘hendenan di bon boluntad’.
Di ripiente a sali un for di e grupo grandisimo. E tabata pará manera riba un nubia.
Y cu un boz cu tabata penetra tur espacio el a bisa: ‘Awe a nace pa Boso e Salbador’ y cu pa nos bai tras di e strea, y nos lo haya e lugá caminda e Rey a nace.
Momento cu el a caba di bisa esey, manera cu tur claridad a desparce y tambe e criaturanan.
Ora cu mi hisa mi wowonan na haltu mi ta mira un strea cla, tur na rayo.
E momento ey m'a recupera. M'a sinti cu sanger a bolbe drenta mi curpa, y mi a ripará cu nos tur tabata tembla di miedo.
E carnénan tabata ketu, ni un zonido mi tabata tende mas.
Poco poco mi a bini na mi mes, E otro companeronan a hala yega serca, te cu porfin un di nan a kibra e silencio y a propone pa nos sigi e indicacion di e criatura celestial y sigi tras di e strea cu tabata briya den firmamento.
Asina nos a haci. Nos a sigi e strea te yega na un cueba den baranca. Tur e lugá tabata iluminá. Mi curazon tabata bati di emoción, y mi rosea tabata subi baha. Drentando e cueba mi bista a cai riba un Nino chikitu drumi den un baki pa duna bestia cuminda.
Un senora hoben tabata na rudia dilanti, y tabata yora di alegria, mientras su esposo tabata para mira cu debocion.
Y di pronto a bolbe bin den mi memoria e palabranan di e criatura celestial cu a bisa: ‘Awe a nace pa Boso e Salbador’.
Nos tur tabata ketu.... solamente nos por a scucha e yorá chikitu di e Juchi cu tabata sinti friu.


text:
Kralendijk – Ingrid Sealy a nase na Hulanda i a lanta na Boneiru. Ku un estudio di kriminologia ku el a sigui na Vrije Universiteit na Amsterdam den su man, Ingrid Sealy a yega Boneiru. Na Boneiru el a kuminsá traha komo kolaboradó di Reclassering i despues a traha na Jeugdzorg komo asistente sosial ambulante, lider di tim, mènedjer di kontenido i direktor interino.
Despues di shete aña e a kambia pa Entidat Públiko Boneiru (OLB) pa bai traha komo hefe di Sosten Sosial i Aktivashon Laboral (Maatschappelijke Ondersteuning en Arbeidsactivering) (MOA). Na OLB, banda di esei, e tabata hefe di evakuashon i akohida den e organisashon di kombatimentu di desaster.
Despues di a traha 3.5 aña den e funshon akí, e ta regresá serka Rijksdienst den e funshon di mènedjer di unidat IND. E ta konsiderá esaki un bunita paso den su karera, den kua su kompromiso pa bienestar di e siudadano (tin bia vulnerabel) ta para sentral. “Kiko ta pasando realmente den komunidat i kon huntu bo por logra trese mehorashon, ta loke ta duna mi energia.”
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
E desaroyonan rapido riba nivel global, e importancia di desaroyo sostenibel, transparencia, contabilidad y e derecho riba informacion di e cuidadano, ta haci e establecimento di un ecosistema innovativo y duradero di data na Aruba absolutamente necesario. Minister di Asuntonan Economico, Comunicacion y Desaroyo Sostenibel, mr. Geoffrey Wever, ta consciente di e desaroyonan aki y di e paso cu mester tuma.
Diferente investigacionnan haci den pasado door di organisacionnan internacional manera entre otro “United Nations” y “International Monetary Fund” a mustra e importancia di establece un Sistema Nacional di Estadistica (Nationaal Statistisch Systeem (“NSS”)) na Aruba. Den cuadro di e medida di Landspakket A.2, un NSS tambe lo contribui na mehoracion di calidad di data pa desaroyo di maneho y pa e proceso di tuma decision den cuadro di un miho control financiero di gobierno.
Un NSS ta di importancia pa desaroyo sostenibel di un pais y ta un elemento indispensabel den e systema di informacion den un sociedad democratico. Un NSS ta na servicio di gobierno, economia y e publico nacional y internacional door di produccion di datos estadistico riba e situacion economico, demografico, social y medio ambiental. Pa logra e meta aki, e estadisticanan oficial mester cumpli cu rekisito internacional cu tin di haber cu e relevancia, confiabilidad, actualidad y uzo practico di e datos produci. Alabes e datos mester wordo haci publico di manera imparcial y di manera comprendibel pa cada un.
Aruba no tin un systema coordina cual ta compila, warda y intercambia datos estadistico di un manera practico, eficiente y uniforme. Solamente cu informacion corecto y confiabel riba diferente tereno, gobierno por tuma miho decisionnan y monitor e resultado di maneho. Por tambe evalua y ahusta unda ta necesario. E establecemento di e NSS ta nifica cu un colaboracion structural lo wordo crea entre departamentonan y instancianan cu ta colecta, procesa, analisa y publica datos.
Recientemente, Minister Wever a haci un peticion na Conseho di Minister – cual a keda aproba – pa e formacion di un Comision Sistema Nacional di Estadistica, bou guia di Oficina Central di Estadistica (Centraal Bureau Statistiek), pa e implementacion di e NSS. Pa fin di maart 2022 e Comision Sistema Nacional di Estadistica lo presenta un plan di implementacion na Conseho di Minister.
“Mi ambicion ta pa establece un Sistema Nacional di Estadistica fuerte y innovativo pa investiga den cua forma “Open Data” por wordo introduci na Aruba, teniendo confidencialidad y e aspectonan tecnico y huridico nesecario na cuenta”, segun Minister Wever. Cooperacion entre gobierno, NGOs, mundo academico y sector priva, lo fungi como catalisado pa e establecemento di un ecosistema innovativo y duradero di data na Aruba.


text:
Diadomingo a tuma luga na Hulanda e edicion virtual di e celebracion di Arubadag. Manera conoci, e aña aki e celebracion importante aki pa nos Arubanonan na Hulanda no por a bay manera costumber pero si a wordo celebra na un manera virtual treciendo asina e ambiente di Aruba na hogarnan di nos hendenan na Hulanda. Prome Minister Evelyn Wever-Croes, manera tur aña, a duna su discurso virtual hopi bunita na unda su enfasis tawata pa nos hendenan na Hulanda pa semper corda cu nan ta nos embahadonan na Holanda y sigui carga e bandera Arubano cu orguyo.
“Awe nos ta conmemora un dia hopi especial. 45 aña di nos Himno y Bandera, den e aña cu nos ta conmemora 35 aña di nos Status Aparte. Awe mundo henter ta combatiendo un pandemia, e peor crisis cu nos paisnan a atravesa. Aruba a wordo afecta hopi fuerte pa Covid. Pero nos ta combatiendo e pandemia aki cu hopi forsa tambe, y nos a cuminsa lanta cabes caba.
Y awe mas cu nunca, nos mester di inspiracion y guia, pa den e momentonan dificil, nos no cansa ni entrega. Esaki ta conta pa esnan cu ta biba na Aruba y tambe pa tur nos Arubanonan cu ta biba na Hulanda. Laga nos wordo guia pa nos amor pa Aruba pa sigui lucha den e pandemia aki.
E aña aki, nos a mira atencion especial wordo duna na e dia nacional na Aruba. Tur scol basico a ricibi un bunita buki “Mucha crioyo mi ta”, cu ta conta e historia di Aruba.
E aña aki tabata tin tambe un bunita reconocemento na baluartenan di nos Himno y Bandera.
Nos a renoba e mast di bandera na Plaza Betico, riba un base den forma di strea cora di 4 punta, mescos cu nos bandera. Despues di 45 aña, nos bandera a haya su mast special riba e base special, pa nos futuro generacionnan por goza di dje.
Apesar di e pandemia, nos a celebra e fecha historico aki den un ambiente cordial, cu un trankilidad y cu felicidad. Ohala cu awe nos por reparti e sentimento ey cu boso cu ta biba na Hulanda tambe. Y pa esaki mi ta gradici nos GevMin Guilfred Besaril y su ekipo di Arubahuis, pa e trabou incansable di tur dia pa representa Aruba na Hulanda, y pa haci e celebracion di awe posible.
E aña aki tambe mi a bishita algun scol basico, pa mira con nan ta preparando pa nos dia di Himno y Bandera. Na un scol basico mi a puntra nan kico bo ta sinti ora bo ta den exterior, y bo ta mira e bandera di Aruba wordo hisa. Y nan a contesta “nos ta sinti hopi orguyoso”, “nos ta sinti nos curason ta yena di alegria”, “nos ta haya kippevel”. Boso cu ta biba na Hulanda sa esaki mas cu tur hende. Wel, si ta esaki bo ta sinti ora bo mira e bandera di Aruba wordo hisa, e ora bo sa cu bo ta stima Aruba.
Y aki mi kier yega. E legado mas bunita di nos generacion ta pa inculca e sentimento aki den tur nos muchanan. Pasobra e ora nos sa cu nan realmente ta stima Aruba. Y pasobra e ora, den momentonan dificil, nos por ta sigur cu nan ta wordo guia pa nan amor pa Aruba. Si bo ta wordo guia pa bo amor pa Aruba, e ora nunca bo ta comete eror.
Nos deber ta pa nos muchanan conoce nos historia, nos lucha, nos pais, di tal forma cu cada biaha cu nan wak nos bandera wordo hisa, e ta yena nan cu orguyo, cu emocion.
PASOBRA ESEY TA NAN IDENTIDAD.
Y pasobra nan sa kico kiermen stima Aruba. Y si bo ta stima Aruba, bo ta cuida nos naturalesa, bo ta cuida nos grandinan y esnan mas vulnerable, bo ta actua cu integridad.
Y talves bo ta pensa, “pero nos cu ta biba na Hulanda tambe”? E contesta ta SI.
Abo cu ta biba na Hulanda, sea temporal pa estudio of trabou, of bo a haci di Hulanda bo cas, boso ta nos embahadonan. Boso ta embahado di Aruba, unda cu boso bay. Kiermen, unda cu bo ta, sin cu bo ta consciente, bo ta cargando e bandera di Aruba. Representa nos bon semper y haci Aruba orguyoso.
Nos ta hunto den e pandemia aki, leu di otro, den incertidumbre. Pero laga e amor y stimacion pa nos Aruba guia nos. Ta nos amor pa nos dushi Aruba tabata e forsa di Arubanonan pa sali padilanti. E retonan cu nos ta pasando aden a consecuencia di e pandemia, tambe nos lo surpasa guia pa e amor y stimacion cu nos tin pa nos dushi Aruba.
Y apesar cu lo tarda te 2023 pa Aruba recupera completamente di e efectonan di Covid, di awor en adelante, nos lo mira avansenan importante di recuperacion na Aruba. Turismo. Economia. Inversion. Refineria. LNG. tin perspectiva prometedor pa Aruba. Nos tin hopi motibo pa ta positivo. Y ohala e ora nos por ricibi boso bek, sea pa bishita of pa biba, y pa bo yuda nos reconstrui nos pais, nos Aruba dushi tera, cu nos amor p’e ta asina grandi, cu no tin nada pa kibre”.


text:
Den e conferencia di prensa ofreci dialuna atardi na Marriott posterior na e reunionnan sosteni, Secretario di Estado Alexandra van Huffelen a mustra cu Aruba ainda tin espacio pa evita cu Gobierno di Reino mester dicta un instruccion (KB) riba Aruba.
“Loke mi sa ta cu ainda tin combersaccionnan andando. Aruba mester reaccion riba e proposicion cu CFT a haci. Mi ta kere mester wak bon prome kico esey ta saca afo y posteriormente dicidi hunto den Conseho di Minister di Reino. Pero esey nos ta haci despues di a papia cu Pais Aruba, pa cual mi ta pensa cu nos no ta na e punto ainda cu nos mester haci un escogencia. Ta hopi importante pa Aruba wak bon na e recomendacionnan di CFT”, van Huffelen a bisa.
Pa aworaki, e secretario di estado a indica cu a papia cu otro riba e diferente opcion pa coopera cu por hiba na reformanan. E detayenan di e scenarionan aki no ta duidelijk ainda, pero si a intercambia di pensamento riba cua ta e miho manera pa yega na acuerdonan y ta spera cu na augustus lo por tuma un decision.


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a pèrdè di Hiroshima Toyo Carp ku skor di 7-4
Wladimir Balentien no a konektá hit den dos turno na bate ofisial, ku dos base por bola den e partido aki. Wladimir tin un promedio aktual di .286 ku 11 honron i 19 kareda empuha
- Rakuten Golden Eagles a derota Seibu Lions ku skor di 2-1
Andruw Jones a sòru pa ambos kareda di Golden Eagles den e partido aki. Den di ocho entrada, Andruw a empatá e partido na 1 ku un honron solitario, pa su di kuater honron di temporada. Despues den di 12 entrada, Andruw ta finalisá e partido ku otro honron solitario, lagando asina e ekipo di Seibu Lions den tereno. E dos honronnan konektá pa Andruw tabata su úniko dos hitnan den seis turno na bate den e partido. Andruw tin un promedio aktual di .184 ku sinku honron i 10 kareda empuha
Resultadonan di Beisbòl Liga Grandi ayera:
- Cincinnati Reds a derota Pittsburgh Pirates ku skor di 4-1
Roger Bernadina no a hunga den partido aki
- Kansas City Royals a gana Cleveland Indians ku skor di 8-2
- Los Angeles Angels a derota Washington Nationals ku skor di 7-2
Albert Pujols a konektá dos honron den e partido aki pa Los Angeles Angels. E di dos honron tabata Pujols su di 500 honron konektá den su karera. Ku esaki e pelotero a bira e di 26 pelotero ku ta konektá 500 honron of mas den historia di beisbòl Liga Grandi
- Baltimore Orioles a pèrdè di Toronto Blue Jays ku skor di 9-2
Jonathan Schoop no a konektá hit den kuater turno na bate. Jonathan tin un promedio aktual di .242 ku seis doblete, un honron i nuebe kareda empuha
- Chicago White Sox a pèrdè di Detroit Tigers ku skor di 8-6
- Miami Marlins a derota Atlanta Braves ku skor di 1-0
Andrelton Simmons a konektá un hit den tres turno na bate. Simmons tin un promedio aktual di .300
- Minnesota Twins a pèrdè di Tampa Bay Rays ku skor di 7-3
- New York Yankees a derota Boston Red Sox ku skor di 9-3
Masahiro Tanaka ta logra su di tres viktoria pa New York Yankees
- St. Louis Cardinals a derota New York Mets ku skor di 3-0
- Arizona Diamondbacks a pèrdè di Chicago Cubs ku skor di 9-2
- San Diego Padres a derota Milwaukee Brewers ku skor di 2-1 despues di 12 entrada
- San Francisco Giants a pèrdè di Colorado Rockies ku skor di 2-1
- Texas Rangers a derota Oakland Athletics ku skor di 5-4
- Houston Astros a gana Seattle Mariners ku skor di 5-2
- Philadelphia Phillies a derota Los Angeles Dodgers ku skor di 3-2 despues di 10 entrada
Kenley Jansen a picha un entrada sin permití kareda, ponchando dos batido. Kenley tin un efektividat di 3.75
Partidónan di Liga Grandi pa awe:
- Miami Marlins kontra Atlanta Braves
- Arizona Diamondbacks kontra Chicago Cubs
- San Francisco Giants kontra Colorado Rockies
- Texas Rangers kontra Oakland Athletics
- Houston Astros kontra Seattle Mariners
- Cincinnati Reds kontra Pittsburgh Pirates
- Kansas City Royals kontra Cleveland Indians
- Los Angeles Angels kontra Washington Nationals
- Baltimore Orioles kontra Toronto Blue Jays
- Chicago White Sox kontra Detroit Tigers
- Minnesota Twins kontra Tampa Bay Rays
- New York Yankees kontra Boston Red Sox
- St. Louis Cardinals kontra New York Mets
- San Diego Padres kontra Milwaukee Brewers
- Philadelphia Phillies kontra Los Angeles Dodgers
Breve:
Liga Menor Tripel A
- E ekipo di Nashville Sounds den tripel A a anunsiá ku nan a añadí Hainley Statia na nan roster. Hainley a kuminsá temporada den dòbel A ku e ekipo di Huntsville Stars. Den 11 partido ku Huntsville e pelotero a logra un promedio di .276. E ekipo di Nashville no ta deskonosí pa Hainley ya komo ku den 2013 e pelotero a pasa henter e temporada ku e ekipo aki. Riba e roster, Hainley ta tuma lugá di Kevin Mattison ku e keda pone riba lista di hungadó leshoná.
- Didi Gregorius a konektá un hit den kuater turno na bate ayera pa Reno Aces. Didi tin un promedio aktual di .299
- Sharnol ‘Pachito’ Adriana ku un hit den dos turno na bate ku un base roba pa e ekipo di Rojos del Aguila de Veracruz. Sharnol tin un promedio di .158
Liga Menor Klase A
- Carlton Daal a konektá dos hit den tres turno na bate pa Dayton Dragons den nan promé partido. Den e di dos partido Carlton no a konektá hit den kuater turno na bate. Carlton tin un promedio aktual di .309
- John Polonius no a konektá hit den tres turno na bate ku un base por bola, un kareda empuha i otro anotá pa Augusta Greenjackets


text:
ORANJESTAD (AAN): Payroll Pro HRM, e programa di payroll y HRM desaroya door di compania local Gamma IT Solutions, ta haci e lansamento official di nan app nobo!
E team di Gamma IT Solutions a organisa un dushi desayuno pa su clientenan na Bonaire and Curacao pa introduci y mustra nan e app.
E clientenan na Bonaire a disfruta di un desayuno na e reconoci Divi Flamingo Beach Resort & Casino, unda ademas nan a ricibi un presentacion unda a trece dilanti tur e funcionalidadnan di e app.
Pa clientenan na Curacao a organisa un desayuno na Avila Beach Resort, unda tur cliente por a disfruta den e espacioso y elegante sala La Belle Alliance di un dushi desayuno y un presentacion hopi informativo.
Pa e team di Gamma IT Solutions, tabata un placer pa por ta anfitrion di e dos eventonan aki y pa presenta na tur cliente e mobile app nobo. Gamma IT Solutions ta gradici Divi Flamingo Beach Hotel & Casino na Bonaire y Avila Beach Resort na Curacao pa e tremendo servicio cu nan a brinda durante e eventonan aki.
Payroll Pro HRM semper ta trece innovacion pa su clientenan y den e pensamento aki a dicidi pa facilita su clientenan y tur usuario di Payroll Pro HRM door di pone tur nan informacion personal den nan plant’i man.
Usuarionan di Payroll Pro HRM por download e Payroll Pro HRM mobile app for di e Google Playstore of for di e Apple Store y instala esaki riba nan telefon. E mobile app ta completamente gratis pa tur usuario di e modulo di HR di Payroll Pro HRM!
Cada usuario ta ricibi un QR code for di nan departamento di HR cu ta unico y confidencial pa cada usuario unda e lo por tin acceso unicamente na su informacion personal.
Via e Payroll Pro HRM mobile app usuarionan por download nan pay slips y wage tax cards cu solamente un click riba nan telefon of tablet. Ademas, por haci aanvraag di vakantie, notifica un ao of registra overtime via e app. Tambe tin e opcion pa por contact e departamento di HR of tin un overview di tur e informacion personal di e persona.
Cu e app nobo aki Payroll Pro HRM ta sigi innova y yuda alivia un poco e trabou grandi di e departamentonan di payroll y HR den cada compania. Sin laga afo cu e ta yuda empleadonan tin control riba nan propio informacion 24 ora, 7 dia pa siman via nan telefon of tablet.
Brachelo Regina di Gamma IT Solutions ta comenta “Pa nos di Gamma IT Solutions ta un honor pa por trece e mobile app di Payroll Pro HRM pa nos clientenan. Nos tin hopi cliente cu ta cu nos for di tempo cu Payroll Pro HRM a cuminsa y nos ta contento di por keda trece innovacion y uza tecnologia den un manera cu ta yuda tur nos clientenan.”
Teiry Croes ta comparti “Nos ta satisfecho di por a wak hopi cliente contento ora cu nos a presenta nan cu e mobile app. Nos clientenan semper tabata y ainda ta nos motivacion pa keda mehora nos software.”


text:
WILLEMSTAD.- Ayera Wes-komisario (RC) a hasi e “rechtmatigheidstoets” den e kaso di detenshon di E.C. i L.L.
Ta trata di e kaso ku e nòmber “Valencia” den kual Landsrecherche Curaçao (LrC) ta hasi investigashon pa loke ta trata entre otro korupshon atministrativo i falsifikashon di dokumento na Toelatingsorganisatie (TO).
Wes-komisario a husga e proseso di detenshon komo korekto miéntras ku Fiskal di Ministerio Públiko (OM) a disidí su prolongashon di enkarselashon (verlenging inverzekeringstelling) ku 8 dia.
Manera ya ta konosí, djamars último funshonarionan di Landsrecherche Kòrsou den koperashon ku Kuerpo di Polis di Kòrsou i Team Bestrijding Ondermijning a ehekutá dos detenshon den un investigashon relashoná ku korupshon atministrativo den kuadro di pèrmit di estadia denter di e organisashon Servisio di Atmishon (Toelatingsorganisatie).
Mesora despues di nan detenshon, e dos sospechosonan E.R.C. (51) i L.L.M.L. (47) a drenta nan periodo di enkarselashon preventivo di 2 x 24 ora. I awor fiskal di Ministerio Públiko a prolongá esaki ku 8 dia.
Bron: Extra


text:
Segun e calendario Chines zodiaco, e aña 2020 ta e aña di e djaca; e prome animal zodiacal di e calendario di horoscopo. Segun e fabula Asiatico, e djaca ta asocia cu e palabra “yang” (di “yin-yang”), cu ta nifica e comienso di un dia nobo. Tambe e simbolo aki ta asocia cu rikesa y fortuna den tur aspecto y area. E aña 2020 ta e comienso di un decada nobo y cu e transformacion y innovacion nobo, encuanto tecnologia, mundo laboral y mercado, e ta birando mas necesario y importante pa tin bo finansanan bon maneha.
Den Edicion di Colección di FOCUS 25 Aniversario tin un interesante topico tocante e “Aña di e Djaca, Simbolo di Rikesa y Fortuna: Realisa Ambundancia Financiero den e Decada Nobo”. Busca bo Focus pa lesa con bo ta drenta e decada nobo den ambundancia financiero!


text:
ORANJESTAD – E reunion tan anticipa riba e contract cera entre WEB y Eagle LNG, a cuminsa dialuna mainta den forma di un reunion publico, pero, cu porta cera. Esaki tabata e prome ‘issue’ unda cu , excepcion di MEP, tur fraccion a protesta pa esaki mirando cu nan ta sinti cu pueblo mester ta presente. E motibo di e porta ta cera ta , segun presidente di Parlamento Edgar Vrolijk, seguridad ya cu tin menasa contra dje y Parlamento en general. Despues cu tur esaki a keda trata, e reunion a cuminsa, cu presentacion di minister Glenbert Croes informando cu e ta presenta tur documento relevante na Parlamento, pero cu ‘ainda’ e mes no a wak e contract mes cu a keda firma recientemente. Keda pendiente pa desaroyo di e reunion.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text: Diadomingo marduga, polisnan encarga cu mantencion di ordo publico den e area rond di Hot Zone banda di e highrise hotelnan, a detene dos homber pa motibo di mal comportacion. Aparentemente nan no kier a sigui ordo di Polis, pa cual a defensornan di ley a haci uzo di e poder cu husticia ta duna nan, pa detene ambos homber. E caso specifico aki a tuma luga na altura di South Beach Mall. Ey Polis a señala dos homber haciendo fastioso. A core cu nan for di e vecindario pero nan no kier a tende y a regresa. Comosifuera poco, na nan regreso a cuminsa tira palabra pa e Polisnan y a bira agresivo. Mesora a detene nan, a boei nan y a transporta nan pa Warda di Polis na Shaba pa ey presenta nan dilanti un Sub Fiscal pa dicidi kico ta haci cu nan.


text:
The content originally appeared on: Diario
Aruba mester uni pa atende cu situacion mundial desastroso — *Placa di Arubiano tambe por ta na riesgo den e situacion actual — *Informacion concreto y alarmante pa henter pueblo comprende
ORANJESTAD (AAN) — Na 1929 mundo a haya su mes na careda ora e mercado di balor na New York a crash.
The Great Depression a bira motibo directo pa Segundo Guera Mundial ora cantidad di hende a perde tur loke nan a inverti den nan bida.
Nos ta menciona e punto aki, pasobra Great Depression ta algo cu ta cende un luz cerca hende cu no ta meti den mundo financiero pero ta haci nan negoshinan. Na mes momento nos ta adverti tur hende pa no kere cu loke awor ta pasa na mundo ta un repiticion di Great Depression, ya cu un “depression”, un caida total di e sistema financiero, ta algo cu ta presenta su mes como sorpresa.
Loke mundo conoce na e momentonan aki, ta un recesion, cu ta e proceso den cual mundo financieramente ta bay atras, manera tabata e caso na inicio di Siglo 21, ora Aruba por ehempel mester a introduci OB.
E hecho cu e situacion mundial no ta un depression, pero si ta haya e caracter di un recesion, ta di preocupacion grandi pa henter mundo ya cu ta e negoshi di placa di henter mundo, ta na wega.
Pa splica Aruba cu e mester prepara su mes pa temponan sumamente dificil, nos mester biaha cu Aruba pa New York, e centro financiero mundial.
E sector financiero di New York ta keda na Lower Manhattan y mundo ta topa na Wall Street pa hende haci negoshi den placa.
Pues na un centro financiero, na un mercado di balor, mescos cu na waf por cumpra diferente producto, continuamente hende por haci negoshi den balornan financiero.
Na un mercado di balor, hende ta gasta e placa cu e tin pa cumpra participacion den negoshinan.
Companianan tambe ta ocupa nan mes cu e actividad durante cual un hende ta of compania ta didici cu e ta hinca su placa den un compania y ta cumpra participacion den un compania.
E compania mas grandi te esun mas chikito na mundo, por tin mas cu un doño y na e bolsa di balor, e centro caminda ta bende participacion den propiedad, negoshi ta conoce su momento supremo.
Un persona por cumpra un accion den por ehempel un compania di aviacion; un seguro y tur otro tipo di negoshi.
Haci negoshi ta haya un contenido total na momento cu na e centro comercial, compra y benta di participacionnan den interes financiero ta tuma lugar.
Aki un hende por bira rico den dia pero hende por perde tur su placa den un rato tambe.
Por compara e forma cu hende ta haci transaccion como un tipo di “gamble”.
Un comerciante of compania ta dicidi cu e dia e tin bon chens pa bende “accionnan” (participacion den compania) na un bon prijs y ta pone su propiedad na benta.
Tin otro persona cu ta considera compra di e accionnan como un bon inversion y ta haci su gamble.
Esaki ta e negoshi di balornan na mundo, caminda companianan hopi importante ta dicidi di hinca nan placa y tin hopi Arubiano cu tin nan inversionan na Wallstreet.
Na momento cu Wallstreet conoce un crisis, placa di cantidad di hende y di compania ta na wega y esaki ta loke ta socede actualmente na New York, caminda e mercado di balor ta conoce caida constante mas serio for di 2020 ora Covid-19 a introduci su mes.
Caida di mercadonan di balor ta nifica cu cantidad di hende a perde nan placa y tin resultado serio pa henter mundo.
Ta bon pa splica cu Wallstreet di Merca ta uno di e mercadonan di bolsa mas conoci.
E situacion mundial ta afecta mundo financiero na forma sumamente severo y DIARIO ta bolbe bati alarma serio pa e situacion mundial cu ta presenta den un mundo cu a perde su controla financiero y economico y ta enfrenta uno di e periodonan mas dificil cu historia moderno a yega di conoce.
Den proximo edicionnan lo sigui guia Aruba riba e situacion comercial mundial sumamente peligroso pa bienestar di e Arubiano.


text:
(ADVERTORIAL)
ORANJESTAD - “MetaCorp ta creciendo un biaha mas. Despues di shete aña di tabata para, gerencia di MetaCorp a resumi na un iniciativa dinamico di crecemento na final di 2020 – memey di pandemia - y un biaha mas ta brasa e tradicion largo y bon conoci di crecemento”, asina Eddie de Veer, CEO di MetaCorp a cuminsa bisa durante su discurso na ocasion di apertura oficial di Olive Garden @ Gloria e siman aki.
Na e ocasion aki, e hoben Gerard de Veer, nieto di Gerardo de Veer, a corta e sinta cu un sker grandi, para banda di Eddie de Veer, pa hunto duna inicio na operacion oficial di un di e restaurantnan mas conoci den cuminda Italiano-Mericano na Merca. E compania Darden International, operadonan di Olive Garden, a yega na un acuerdo di MetaCorp pa habri e prime restaurant aki na Aruba.
E iniciativa di crecemento di MetaCorp ta evidente den recien inversion manera:
- Un inversion substancial den planta di yenamento di cement, awo conoci como Apex.
- Un inversion substancial den almacena di gas propane, den forma di EcoGas.
- A adkiri Antillian Soap Company na Corsou y sigui mehora esaki.
“Tambe na december 2020 nos a inaugura e complex maraviyoso aki yama Gloria, na honor di nos prome teatro di pelicula y den celebracion di nos 100 aniversario como e compania priva mas bieu di Aruba”, di acuerdo cu Eddie de Veer.
Ta cu masha placer el a yama tur presente bonbini na inauguracion di Olive Garden @ Gloria, un bunita adicion nobo n’e coleccion. Pa esunnan cu ta familiarisa cu e cadena internacional bon conoci, lo aprecia hopi caracteristica nobo di e diseño cu e clientenan por disfruta, no solamente den e terasa paden y pafo, pero tambe e cushina ta diseña y ekipa pa cumpli cu tur standard estableci.
Oliver Garden ta lider di e marca di Darden International, e compania mas grandi di servicio di cuminda cu ta opera den mas di 1.800 localidad. Aruba ta honra cu e presencia di Zach Reams, socio di aprendisahe y desaroyo na Darden Internacional y Roberto Rojas Tejada, director di operacion – franchise na Darden International.
Hopi empleado y gerencia di Olive Garden @ Gloria a atende training intensivo na Darden Training Center na Orlando, Florida y nan ta ansioso pa mustra clientenan e nivel halto di servicio y e cuminda dushi cu Olive Garden ta conoci p’e. Eyden bo ta sinti comosifuera bo ta na Italia y observa via e bentana e personanan cu ta cana riba acera y e botonan cu ta pasa den e canal di Venecia.
Olive Garden manera tur otro actividad na Gloria ta propiedad di y ta opera pa MetaCorp via su subsidiario, e cadena E. de Veer Theaters N.V. miho conoci como The Movies. Esaki ta e empresa cuminsa pa e bisawelo di Eddie de Veer na aña 1920 y Gloria tabata nomber di e prome cinema.
A probecha pa introduci Bas Olde Riekerink, e director ehecutivo nobo di The Movies. El a join e team dia 6 di juni, pero ta na Aruba pa mas di binti aña y a yam’e bonbini na e famia grandi di MetaCorp. E manager di Olive Garden na Gloria ta Amarylis van Boekel.
ORANJESTAD – E colegio di supervision financiero pa Aruba CAFt a confirma pa noticiacla cu nan a ricibi e contesta di gobierno riba nan ultimo reaccion. “Esaki ta wordo analisa aworaki” e colegio a sigui bisa diabierna mainta. Awor tin cu warda wak kico CAFt lo bisa bek, y si e contesta di gobierno ta suficiente pa CAFt deshaci di e pensamento pa conseha conseho di minister di Reino riba e supuesto ‘incumplimento’ di Aruba, acompaña pa un recomendacion pa duna Aruba un instruccion. Si e ultimo reaccion di gobierno no ta suficiente, por spera e conseho negativo proximamente.
ORANJESTAD – Departamento di Impuesto a informa cu e tabata cla pa brinda servicio bek na tur contribuyente entrante awe diabierna, 1 di juli 2022. A haci tur trabao preparativo durante e dia di 30 di juni. Staf y personal di Departamento di Impuesto a logra controla tur ekipo pa cualkier dan?o di awasero tanto na e oficina principal na Camacuri como tambe na tur MFA y na Postkantoor San Nicolas. E tecniconan y personal di Departamento di Impuesto a logra start tur e sistemanan digital bek y a haci e testnan necesario cu exito.
(ADVERTORIAL)
ORANJESTAD – WEB Aruba NV diabierna den un anuncio mes sorpresivo cu esun anterior, a dicidi pa suspende e aumento di tarifa di awa anuncia pa awe, temporalmente. Asina e compania a informa diabierna mainta trempan. Segun e compania, nan a dicidi pa tuma tal decision, den consulta cu e accionista Utilities Aruba NV. Mientras ta bisa temporalmente, no ta conoci con largo esaki lo keda suspendi. For di ayera nochi, noticiacla a tende e rumor aki y a puntra minister di energia Glenbert Croes si esaki tabata berdad. E mandatario a reacciona bisando solamente cu awe mainta e lo tabata topico di discusion den conseho di minister.
ORANJESTAD – Aruba Trade & Industry Association (ATIA) a bisa diahuebs mainta cu, “como representante y e voz di comerio di Aruba no ta compronde dicon sector publico ta keda sera si sector priva si por a habri awe 30 juni, un dia despues di PTC2”. Segun e gremio, sector priva ta depende di sector publico den varios area pa fungi efectivamente. Por pensa riba DOW, Aduana, Arubus, DIP, DIMAS, DPL y DIMP, cu ta departamentonan clave pa sector priva por ta productivo.
ORANJESTAD – Entrante 1 di juli tarifa di awa ta subi cu un averahe di Awg. 1.50 pa m3. E aumento ta debi na un aumento drastico di Heavy Fuel Oil (HFO) di ±126%, compara cu aña 2021. Hunto cu e aumento e compania di awa y energia ta introduci un structura di tarifa nobo, cual ta conduci na un particion mas husto entre consumidornan grandi y consumidornan chikito. Clientenan lo nota e aumento di tarifa pa prome biaha den cuenta di awa di augustus 2022.


text:
Presidente Joe Biden a comparti un comunicado riba e rednan social anunciando cu su German Shepard, a muri diasabra na e edad di 13 aña. “Nos curason ta pisa awe manera cu nos ta laga boso sa cu nos German Shephard, Champ, a muri pacificamente na cas. E tabata nos compañero stima y constante durante e ultimo 13 añanan y e tabata adora pa henter e famia Biden”, nan a skirbi.
“Aunke Champ su forsa a disminui durante e ultimo lunanan, ora nos drenta su camber, inmediatamente e tabata lanta, su rabo semper tabata zwaai, y tabata caricia nos cu su nanishi pa rasca su horea of pa un masashi na su bariga. Unda cu nos tabata, e tambe kier ta, y tur cos tabata instantaneamente miho ora e tabata band’i nos”, e comunicado a sigui bisando.
Tempo cu nan a muda pa White House, e president y su casa a hiba nan dos cachonan, Champ y Major. E tabata prome biaha den cuatro aña cu un mascota a biba eynan, y Major ta e prome cacho adopta cu ta biba na 1600 Pennsylvania Avenue. Famia Biden a reflexiona tambe riba e momentonan feliz cu nan famia a comparti cu Champ. E tabata gusta lora rond di nan pianan dilanti un candela na final di dia, cu su presencia confortabel na e reunionnan of pa tuma solo den e hardin di White House.


text:
Centro di Control di Cacho (CCC): Cifrnan di 2020 y 2021 ta ilustra tanto exito como retonan
Centro di Control di Cacho (CCC): Cifrnan di 2020 y 2021 ta ilustra tanto exito como retonan
Den cuadro di transparencia y informacion na comunidad, Centro di Control di Cacho ta presenta cifranan di aña 2020 y 2021 y ta elobora riba e exitonan y retonan exsistente.
E CCC a wordo inaugura na juli 2020 como un luga cu ta wordo maneha, caminda autoridad por pone cachonan “in bewaring” manera cu Ley di Cacho ta prescribi, pero tambe como luga pa yuda controla e populacion di cacho door cu hendenan por keda trece nan mascotanan indesea of cachonan cu ta parce di no tin un doño. Alabes na CCC por haya informacion di cuido di cacho en general, of con pa preveni reproduccion indesea.
Cifranan di 2020 ta indica cu durante e lunanan di juli, augustus, september, oktober, november y december, 221 cacho a wordo treci na e sitio, di cual 117 a wordo adopta y 104 a wordo poni drumi. Esaki ta igual na un porcentahe di adoptacion y euthansia di respectivamente 53% y 47%. E cifranan aki a ser publica den comienso di 2021.
Pa aña 2021 e cifranan ta mustra un total di 562 cacho cu a wordo treci na CCC, di cual 12 (2%) a wordo busca bek door di su doño y 331 a wordo adopta (59%). Pues un porcentahe di euthanasia di 39% pa 2021.
Apesar di ta un centro pa cacho so, pushinan indesea tambe ta wordo treci na e sitio. Pa loke ta trata pushi, un total di 549 pushi a wordo treci durante 2021, di cual 161 a wordo tuma door di un fundacion. Den 2020 un total di 246 pushi a ser treci, di cual 25 pushi a wordo scapa.
E realidad ta cu e cantidad di cacho y pushi cu ta wordo treci ainda ta tiki compara cu locual tabata wordo treci na e mesun sitio aki den e añanan anterior tempo cu e hoki di Veterinaire Dienst no tabata uno maneha; e tempo ey e cantidad pa aña di cacho y pushi cu tabata wordo treci tabata semper den miles. E porcentahe di euthanasia e tempo ey tabata 98% tambe; pues Gobierno di Aruba ta hopi contento cu e gran avance cu CCC ta nifica pa nos comunidad y pa nos bestianan. Alabes mester menciona cu e hecho cu tanto cacho y pushi a wordo brinda un di dos oportunidad pa un bida digno, no por a wordo logra sin e colaboracion di varios fundacion. Apenas 5% di e cachonan cu a wordo adopta na 2021 a bay na un hogar cu no ta afilia na un fundacion, pues 95% di e cachonan y 100% di e pushinan a wordo tuma door di un fundacion cu na su turno tin caba of lo busca un hogar nobo pa nan. E imagen aki bao ta ilustra e cifranan entre e fundacionnan den 2021.